**BÉRLAKÁS PÁLYÁZAT 2024. III.**

**Önkormányzati tulajdonú bérlakások rendeltetésszerű használatra alkalmassá tételi kötelezettséggel történő határozott időre történő bérbeadására**

**Budapest Főváros VII. kerület Erzsébetváros Önkormányzata** (1073 Bp. Erzsébet körút 6., továbbiakban: Önkormányzat) megbízásából az **EVIN Erzsébetvárosi Ingatlangazdálkodási Nonprofit Zrt.** (1071 Bp. Damjanich u. 12.) (a továbbiakban: „**Kiíró**”) pályázati eljárás keretében önkormányzati tulajdonban lévő alábbi lakásokat meghirdeti, **rendeltetésszerű használatra alkalmassá tételi kötelezettség** (felújítási kötelezettség) vállalásával történő bérbeadásra a ……………………… sz. PKB határozata alapján. Az eljárást az Önkormányzat megbízásából az EVIN Erzsébetvárosi Ingatlangazdálkodási Nonprofit Zrt. bonyolítja le. Az ajánlatok elbírálása a Budapest Főváros VII. ker. Erzsébetvárosi Önkormányzat Képviselő-testület **Pénzügyi és Kerületfejlesztési Bizottságának** (továbbiakban: „Döntéshozó”) a hatásköre.

A bérbeadás időtartama: **10 év határozott időtartam, mely** a bérlő kérelmére,előbérleti jog alapján további határozott időre meghosszabbítható*.*

**Pályázat közzététele: 2024. március 25.**

**Pályázati felület megnyitása: 2024. március 25.**

**Pályázat benyújtásának módja:** kizárólag a kiírásban rögzített regisztrálás után, online felületen, elektronikus formában történhet.

A pályázat benyújtásához szükséges online felület az EVIN Erzsébetvárosi Ingatlangazdálkodási Nonprofit Zrt.– www.evin.hu- honlapján érhető el.

**A benyújtás határideje: 2024. április 19. (péntek 12.00 óra)**

**A Pályázó a pályázati határidő lejártáig módosíthatja, visszavonhatja a pályázatát. A pályázat lejártát követően azonban a benyújtott pályázat nem**

**módosítható.**

**A pályázat elbírálásának határideje**: az ajánlattételi határidőt követő 60 napon belül.

**A pályázat eredményhirdetésének időpontja:** az elbírálás napját követő 8 napon belül, a Kiíró által minden Pályázó írásban kiértesítésre kerül.

Amennyiben a Pályázó nem rendelkezik internetes hozzáféréssel, úgy a pályázat benyújtásához szükséges eszközök rendelkezésre állnak az EVIN Nonprofit Zrt. ügyfélszolgálatán (Budapest VII. ker. Klauzál tér 11. sz. alatt lévő piac galéria szintjén működő irodában).

Az ügyfélszolgálaton dolgozó munkatársaktól a pályázattal kapcsolatos általános tájékoztatás kérhető, azonban az **EVIN Nonprofit Zrt. munkatársai, a pályázat kitöltésében összeférhetetlenségi szabályok betartása érdekében, gyakorlati segítséget nem adhatnak.**

1. **Felújítási kötelezettség, bérleti díj**

A Bérbeadó a nyertes pályázóval a rendeltetésszerű használatra alkalmassá tétel idejére (felújítás időtartamára),maximum **12 hónapra használati szerződést köt**, mely egy alkalommal, **a pályázón kívülálló okból (közműügyintézés elhúzódása, műszaki engedélyek hiánya) írásbeli kérelemre** 3 hónap időtartamra **meghosszabbítható.** A felújítás időtartamára a nyertes pályázó **lakásbérleti díj 50 %-ával** megegyező **használati díjat**, valamint a **külön szolgáltatási díjat** és a **közüzemi díjakat** köteles megfizetni. A **felújítási munkák elvégzése alatt**, **a lakásban életvitelszerűen tartózkodni nem lehet!**

A Bérbeadóa pályázatban kiírt **lakásokat,** **rendeltetésszerű használatra alkalmatlan állapotban** **adja át** azzal, hogy a **felújítási kötelezettség a pályázót terheli,** és a bérleti díj fizetési kötelezettség a lakások rendeltetésszerű állapotának **helyreállítását követően,** a megkötött lakásbérleti szerződés alapján áll be. A felújítás ideje alatt a **kivitelezés folyamatát** **Bérbeadó** **ellenőrizheti**.

Valamennyi lakás felújításánál **kötelezően elvégzendő** **főbb munkanemek**: **meglévő közüzemi órák hitelesítése, újak beépítése**/**régiek szükség szerinti** **cseréje, elektromos/víz-szennyvíz/fűtésrendszer felújítása/szükség szerinti cseréje, nyílászárók javítása, szükség szerinti cseréje, burkolatok cseréje, falfelületek vakolatjavítása, festés, mázolás. Az elektromos rendszerről érintésvédelmi jegyzőkönyv, a műszaki berendezésekről (fűtő berendezés, melegvíz szolgáltatáshoz kapcsolódó berendezésről műszaki dokumentáció (garancia stb.) megléte szükséges. A felújítás elvégzését Társaságunk Műszaki Irodája ellenőrzi.**

Az alacsony komfortfokozatú lakások felújításánál kötelezően elvégzendő feladatok a komfortfokozat emeléshez: fürdőszoba vagy WC teljeskörű kialakítása, a vizes blokk aljzatának és csempézett falának a **vízszigetelése kötelező.** A **fűtésrendszer** **felújítása alatt a fűtőberendezések cseréjét** kell érteni. **Nyílászárók cseréjének** esetén az előzetes egyeztetés a társasház közösképviselőjével és az EVIN Nonprofit Zrt. Műszaki Irodájával kötelező.

A nyertes Pályázó a lakáshasználati szerződés keretében kötelezően átvállalt, az adott épület **homlokzatát érintő** bármilyen munkálatok elvégzése előtt **köteles egyeztetni** a **Társasház közös képviseletével** és annak eredményét köteles írásos dokumentum formájában az EVIN Nonprofit Zrt. részére becsatolni. A felújítás során beépítésre kerülő berendezések, anyagok a lakás tartozékát fogják képezni.

**A felújítás elvégzését követően** a bérlő amennyiben a nyertes pályázati anyagában a költségeinek megtérítését kéri a hatályos önkormányzati rendeletben meghatározott piaci (bruttó) bérleti **díj 50%-t** köteles megfizetni.A határozott idejű szerződés az **előbérleti jog** alapján **további határozott időre** **meghosszabbítható,** amennyiben a bérlőnek nincs az önkormányzat és a közműszolgáltatók felé tartozása. A bérbeszámítás leteltét követően a mindenkori hatályos önkormányzati rendeletben megállapított **bérleti díj teljes összege** fizetendő.

1. **Bérbevételre ajánlott felújítandó lakások**

Bérbevételi ajánlatot **maximum kettő** konkrétan megjelölt **lakásra lehet benyújtani!**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **2024. évi III. pályázat lakásai** | | | | | | | | | | | | | |
|  | **Utca, hrsz.** | **házsz.** | **em.** | **ajtó** | **szoba** | **m2** | **Komfortfokozat** | **Lakbér Ft/hó (bruttó)** | **10 évre (120 hó) adható díjkedvezmény** **várható összege (Ft)** | **Nettó felújítási költség (Ft)** | **A felújítás becsült költségének 40 % (Ft)** | **Ajánlati díj (megegyezik az óvadék összegével) (Ft)** | **Maximum költözhető létszám** |
| 1. | Damjanich u. 33465/0/A/18 | 47 | 1 | 5 | 2 | 55 | félkomfortos | 55 880 Ft | 3 352 800 Ft | 15 030 081 Ft | 6 012 032 Ft | 167 640 Ft | 5 fő |
| 2. | Dembinszky u. 33346/0/A/26 | 41 | 1 | 25 | 1 | 42 | félkomfortos | 42 672 Ft | 2 560 320 Ft | 8 810 380 Ft | 3 524 152 Ft | 128 016 Ft | 2 fő |
| 3. | Dob u. 34266/0/A/32 | 31/b | 3 | 11 | 1 | 37 | összkomfortos | 37 592 Ft | 2 255 520 Ft | 8 545 844 Ft | 3 418 338 Ft | 112 776 Ft | 2 fő |
| 4. | Hernád u. 33184/0/A/32 | 21 | 2 | 29 | 1 | 25 | félkomfortos | 25 400 Ft | 1 524 000 Ft | 8 422 433 Ft | 3 368 973 Ft | 76 200 Ft | 2 fő |
| 5. | Hernád u. 33184/0/A/37 | 21 | 3 | 33 | 1 | 27 | félkomfortos | 27 432 Ft | 1 645 920 Ft | 8 655 870 Ft | 3 462 348 Ft | 82 296 Ft | 2 fő |
| 6. | Hernád u. 33174/0/A/6 | 32 | fsz | 4 | 1 | 23 | komfortos | 23 368 Ft | 1 402 080 Ft | 10 255 023 Ft | 4 102 009 Ft | 70 104 Ft | 2 fő |
| 7. | Király u. 34184/0/A/25 | 15 | 1 | 13 | 1 | 34 | komfortos | 34 544 Ft | 2 072 640 Ft | 10 807 101 Ft | 4 322 840 Ft | 103 632 Ft | 2 fő |
| 8. | Király u. 34085 | 55 | 1 | 11 | 1 | 28 | félkomfortos | 28 448 Ft | 1 706 880 Ft | 9 090 413 Ft | 3 636 165 Ft | 85 344 Ft | 2 fő |
| 9. | Klauzál u. 34412/0/A/5 | 23 | fsz | 3 | 1 | 29 | komfortnélküli | 29 464 Ft | 1 767 840 Ft | 11 586 478 Ft | 4 634 591 Ft | 88 392 Ft | 2 fő |
| 10. | Klauzál u. 34312/0/A/20 | 31 | 1 | 13 | 1 | 32 | komfortos | 32 512 Ft | 1 950 720 Ft | 9 805 565 Ft | 3 922 226 Ft | 97 536 Ft | 2 fő |
| 11. | Klauzál u. 34311/0/A/19 | 33 | 1 | 14 | 2 | 39 | komfortnélküli | 39 624 Ft | 2 377 440 Ft | 12 601 169 Ft | 5 040 468 Ft | 118 872 Ft | 4 fő |
| 12. | Marek J. u. 33336/0/A/14 | 30 | fsz | 11 | 1 | 25 | komfortos | 25 400 Ft | 1 524 000 Ft | 8 941 824 Ft | 3 576 730 Ft | 76 200 Ft | 2 fő |
| 13. | Marek J. u. 33336/0/A/30 | 30 | 1 | 27 | 1 | 26 | komfortos | 26 416 Ft | 1 584 960 Ft | 9 639 134 Ft | 3 855 654 Ft | 79 248 Ft | 2 fő |
| 14. | Nefelejcs u. 33079/0/A/21 | 11 | 2 | 19 | 1 | 23 | félkomfortos | 23 368 Ft | 1 402 080 Ft | 7 772 175 Ft | 3 108 870 Ft | 70 104 Ft | 2 fő |
| 15. | Nefelejcs u. 33149/0/A/28 | 24 | 2 | 26 | 1 | 28 | komfortnélküli | 28 448 Ft | 1 706 880 Ft | 8 868 734 Ft | 3 547 494 Ft | 85 344 Ft | 2 fő |
| 16. | Nefelejcs u. 33159/0/A/81 | 27-29 | 3 | 3 | 1 | 29 | félkomfortos | 29 464 Ft | 1 767 840 Ft | 9 285 683 Ft | 3 714 273 Ft | 88 392 Ft | 2 fő |
| 17. | Nefelejcs u. 33159/0/A/103 | 27-29 | 3 | 25 | 1 | 25 | komfortos | 25 400 Ft | 1 524 000 Ft | 9 074 567 Ft | 3 629 827 Ft | 76 200 Ft | 2 fő |
| 18. | Nefelejcs u. 33312/0/A/18 | 49 | 2 | 18 | 1 | 32 | félkomfortos | 32 512 Ft | 1 950 720 Ft | 9 976 226 Ft | 3 990 490 Ft | 97 536 Ft | 2 fő |
| 19. | Nefelejcs u. 33391/0/A/34 | 55 | 3 | 30 | 1 | 28 | komfortos | 28 448 Ft | 1 706 880 Ft | 10 229 263 Ft | 4 091 705 Ft | 85 344 Ft | 2 fő |
| 20. | Nefelejcs u. 33391/0/A/25 | 55 | 2 | 21 | 1 | 28 | félkomfortos | 28 448 Ft | 1 706 880 Ft | 9 215 870 Ft | 3 686 348 Ft | 85 344 Ft | 2 fő |
| 21. | Peterdy u. 33365/0/A/36 | 29 | 3 | 35 | 2 | 63 | komfortos | 64 008 Ft | 3 840 480 Ft | 17 245 556 Ft | 6 898 222 Ft | 192 024 Ft | 5 fő |
| 22. | Péterfy S. u. 33147/0/A/18 | 28 | 1 | 15 | 1 | 27 | komfortos | 27 432 Ft | 1 645 920 Ft | 9 726 463 Ft | 3 890 585 Ft | 82 296 Ft | 2 fő |
| 23. | Rákoczi út 34544/2/A/10 | 34 | 1 | 7/A | 1 | 49 | komfortos | 49 784 Ft | 2 987 040 Ft | 13 305 429 Ft | 5 322 172 Ft | 149 352 Ft | 2 fő |
| 24. | Százház u. 32859/0/A/28 | 20 | 2 | 27 | 1 | 30 | komfortnélküli | 30 480 Ft | 1 828 800 Ft | 9 031 821 Ft | 3 612 728 Ft | 91 440 Ft | 2 fő |
| 25. | Százház u. 32859/0/A/32 | 20 | 2 | 31 | 1 | 30 | komfortnélküli | 30 480 Ft | 1 828 800 Ft | 8 741 010 Ft | 3 496 404 Ft | 91 440 Ft | 2 fő |
| 26. | Szövetség u. 33727/0/A/21 | 30/b | 2 | 23 | 1 | 42 | komfortnélküli | 42 672 Ft | 2 560 320 Ft | 10 635 323 Ft | 4 254 129 Ft | 128 016 Ft | 2 fő |
| 27. | Verseny u. 32945/0/A/18 | 4 | 1 | 18 | 1 | 28 | komfortnélküli | 28 448 Ft | 1 706 880 Ft | 9 050 649 Ft | 3 620 260 Ft | 85 344 Ft | 2 fő |
| 28. | Verseny u. 32945/0/A/22 | 4 | 2 | 22 | 1 | 33 | komfortnélküli | 33 528 Ft | 2 011 680 Ft | 9 301 471 Ft | 3 720 588 Ft | 100 584 Ft | 2 fő |
| 29. | Verseny u. 32944/0/A/50 | 6 | 4 | 51 | 1 | 36 | félkomfortos | 36 576 Ft | 2 194 560 Ft | 10 767 803 Ft | 4 307 121 Ft | 109 728 Ft | 2 fő |
| 30. | Wesselényi u. 33851/0/A/4 | 60 | fsz | 2 | 1 | 21 | komfortos | 21 336 Ft | 1 280 160 Ft | 8 651 608 Ft | 3 460 643 Ft | 64 008 Ft | 2 fő |

*A táblázatban a feltüntetett lakbér Ft/hó + ÁFA, (Bruttó)* ***nem tartalmazza*** *a külön szolgáltatás díját (pl.: takarítás, szemétszállítás stb.)!*

*\*A díjkedvezmény mértéke a bruttó lakbér 50 %-a figyelembevételével kalkulált összeg*

**Megtekintési időpontok:**

|  |  |  |  |  |  |  |
| --- | --- | --- | --- | --- | --- | --- |
|  | **Utca, hrsz.** | **házsz.** | **em.** | **ajtó** | **Első megtekintés időpontjai** | **Második megtekintés időpontjai** |
| 1. | Király u. 34184/0/A/25 | 15 | 1 | 13 | **2024. április 2. 09:30 - 09:50** | **2024. április 9. 09:30 - 09:50** |
| 2. | Dob u. 34266/0/A/32 | 31/b | 3 | 11 | **2024. április 2. 09:55 - 10:15** | **2024. április 9. 09:55 - 10:15** |
| 3. | Király u. 34085 | 55 | 1 | 11 | **2024. április 2. 10:25 - 10:45** | **2024. április 9. 10:25 - 10:45** |
| 4. | Klauzál u. 34311/0/A/19 | 33 | 1 | 14 | **2024. április 2. 10:55 - 11:15** | **2024. április 9. 10:55 - 11:15** |
| 5. | Klauzál u. 34312/0/A/20 | 31 | 1 | 13 | **2024. április 2. 11:20 - 11:40** | **2024. április 9. 11:20 - 11:40** |
| 6. | Klauzál u. 34412/0/A/5 | 23 | fsz | 3 | **2024. április 2. 11:45 - 12:05** | **2024. április 9. 11:45 - 12:05** |
| 7. | Rákoczi út 34544/2/A/10 | 34 | 1 | 7/A | **2024. április 2. 12:10 - 12:30** | **2024. április 9. 12:10 - 12:30** |
| 8. | Szövetség u. 33727/0/A/21 | 30/b | 2 | 23 | **2024. április 2. 12:45 - 13:05** | **2024. április 9. 12:45 - 13:05** |
| 9. | Wesselényi u. 33851/0/A/4 | 60 | fsz | 2 | **2024. április 2. 13:10 - 13:30** | **2024. április 9. 13:10 - 13:30** |
|  |  |  |  |  |  |  |
| 10. | Nefelejcs u. 33079/0/A/21 | 11 | 2 | 19 | **2024. április 3. 09:30 - 09:50** | **2024. április 10. 09:30 - 09:50** |
| 11. | Péterfy S. u. 33147/0/A/18 | 28 | 1 | 15 | **2024. április 3. 09:55 - 10:15** | **2024. április 10. 09:55 - 10:15** |
| 12. | Nefelejcs u. 33149/0/A/28 | 24 | 2 | 26 | **2024. április 3. 10:20 - 10:40** | **2024. április 10. 10:20 - 10:40** |
| 13. | Nefelejcs u. 33159/0/A/81 | 27-29 | 3 | 3 | **2024. április 3. 10:45 - 11:05** | **2024. április 10. 10:45 - 11:05** |
| 14. | Nefelejcs u. 33159/0/A/103 | 27-29 | 3 | 25 | **2024. április 3. 10:45 - 11:05** | **2024. április 10. 10:45 - 11:05** |
| 15. | Nefelejcs u. 33312/0/A/18 | 49 | 2 | 18 | **2024. április 3. 11:10 - 11:30** | **2024. április 10. 11:10 - 11:30** |
| 16. | Nefelejcs u. 33391/0/A/34 | 55 | 3 | 30 | **2024. április 3. 11:35 - 11:55** | **2024. április 10. 11:35 - 11:55** |
| 17. | Nefelejcs u. 33391/0/A/25 | 55 | 2 | 21 | **2024. április 3. 11:35 - 11:55** | **2024. április 10. 11:35 - 11:55** |
| 18. | Hernád u. 33174/0/A/6 | 32 | fsz | 4 | **2024. április 3. 12:05 - 12:25** | **2024. április 10. 12:05 - 12:25** |
| 19. | Hernád u. 33184/0/A/32 | 21 | 2 | 29 | **2024. április 3. 12:30 - 12:50** | **2024. április 10. 12:30 - 12:50** |
| 20. | Hernád u. 33184/0/A/37 | 21 | 3 | 33 | **2024. április 3. 12:30 - 12:50** | **2024. április 10. 12:30 - 12:50** |
|  |  |  |  |  |  |  |
| 21. | Verseny u. 32945/0/A/18 | 4 | 1 | 18 | **2024. április 4. 09:30 - 09:50** | **2024. április 11. 09:30 - 09:50** |
| 22. | Verseny u. 32945/0/A/22 | 4 | 2 | 22 | **2024. április 4. 09:30 - 09:50** | **2024. április 11. 09:30 - 09:50** |
| 23. | Verseny u. 32944/0/A/50 | 6 | 4 | 51 | **2024. április 4. 09:55 - 10:15** | **2024. április 11. 09:55 - 10:15** |
| 24. | Százház u. 32859/0/A/28 | 20 | 2 | 27 | **2024. április 4. 10:25 - 10:45** | **2024. április 11. 10:25 - 10:45** |
| 25. | Százház u. 32859/0/A/32 | 20 | 2 | 31 | **2024. április 4. 10:25 - 10:45** | **2024. április 11. 10:25 - 10:45** |
| 26. | Marek J. u. 33336/0/A/14 | 30 | fsz | 11 | **2024. április 4. 10:55 - 11:15** | **2024. április 11. 10:55 - 11:15** |
| 27. | Marek J. u. 33336/0/A/30 | 30 | 1 | 27 | **2024. április 4. 10:55 - 11:15** | **2024. április 11. 10:55 - 11:15** |
| 28. | Dembinszky u. 33346/0/A/26 | 41 | 1 | 25 | **2024. április 4. 11:20 - 11:40** | **2024. április 11. 11:20 - 11:40** |
| 29. | Peterdy u. 33365/0/A/36 | 29 | 3 | 35 | **2024. április 4. 11:45 - 12:05** | **2024. április 11. 11:45 - 12:05** |
| 30. | Damjanich u. 33465/0/A/18 | 47 | 1 | 5 | **2024. április 4. 12:10 - 12:30** | **2024. április 11. 12:10 - 12:30** |

1. **A részvétel feltételei**

**Érvényesen pályázhat az** a cselekvőképes **nagykorú, természetes személy, aki a pályázatot az erre rendszeresített internetes felületen (Pályázati adatlap) kitöltve, a szükséges mellékletekkel együtt a megadott határidőig nyújtja be, és az alábbi feltételeknek** megfelel:

**1**. A Pályázó az alábbi **lakás fenntartási képességgel rendelkezik**, melynek mértéke:

**1 fő esetében minimum 250 000, - Ft/hó/fő**

**2 fő esetében minimum 200 000, - Ft/hó/fő**

**3 fő esetében minimum 180 000, - Ft/hó/fő**

**4 fő esetében minimum 160 000, - Ft/hó/fő**

**5 fő esetében minimum 140 000, - Ft/hó/fő nettó jövedelemmel rendelkezik.**

A lakásfenntartási képesség vizsgálatánál **a ténylegesen együtt lakó és költöző létszám** vehető figyelembe.

**A lakásfenntartási képesség (az egy főre eső jövedelem vizsgálatához) igazolása az alábbi okiratok csatolásával érvényes*:***

a) az egyháztartásban élő, jövedelemmel rendelkező személyek **munkáltatói jövedelemigazolása** (munkaviszony vagy más munkavégzésre irányuló jogviszony esetén) a **Kiíró által készített (I. számú melléklet), kizárólag a megadott formanyomtatványon kitöltött**, 30 napnál nem régebbi, eredeti munkáltatói igazolás, mely tartalmazza a munkába lépés napját és határozott, vagy határozatlan idejét, 3 havi (**2023. december, 2024. január, 2024. február hónapról**) nettó jövedelmet.

Az egy főre eső jövedelem vizsgálatához a pályázónak hitelt érdemlően igazolnia kell az egy főre eső havi nettó jövedelmet a 2023. december, 2024. január, 2024.

február, hónapról (családtámogatások esetében csak a folyósító szerv által kiállított hatósági bizonyítvány, államkincstár által kiállított igazolás, vállalkozó esetén előző évi NAV igazolás, nyugdíjfolyósító által kiállított éves elszámoló igazolás) fogadható el.

**Más dokumentum: munkaszerződés, pénzintézeti folyószámla, kivonat nem fogadható el!!**

b) Külföldi munkáltató által kiállított jövedelem igazolás csak abban az esetben fogadható el, amennyiben:

1. a jövedelmigazolás a 2023. december, 2024. január, 2024. február havi jövedelemről (nettó és bruttó bontásban) tartalmazza a munkavállaló Pályázó havi jövedelmét forintban külföldi pénznemben történő kifizetésnél a kiállítás napján hivatalos napi középárfolyamú váltással. Amennyiben a házastárs, élettárs, együtt lakó és költöző nagykorú személy is külföldi munkáltatónál dolgozik a jövedelemigazolás formai tartalmi elemei reá is vonatkoznak.
2. a jövedelmigazolás mellékleteként a külföldi munkáltató cégkivonata, - amelyből az adószáma érvényessége megállapítható - továbbá a munkáltató aláírási címpéldánya csatolásra kerül, valamint
3. az idegen nyelven kiállított b.1) és b.2) pont szerinti iratok hiteles fordítása benyújtásra kerül.

**Amennyiben a külföldi munkáltató nem azonosítható be, a benyújtott pályázat érvénytelen!!**

c) **nyugdíj és nyugdíjszerű** rendszeres szociális ellátások esetén az ennek összegét megállapító éves összesítő másolata,

d) **társadalombiztosítási, szociális, gyermekvédelmi és egyéb támogatások**, ellátások esetén az erre vonatkozó határozat másolata vagy eredeti

igazolás (pl. fogyatékossági támogatás)

e) **egyéni vállalkozó esetében** 30 napnál nem régebbi – adótartozásról szóló információt nem tartalmazó – NAV jövedelem igazolás és a helyi adók vonatkozásában önkormányzati (VII. kerületi) igazolás, lezárt adóévvel nem rendelkező egyéni vállalkozó esetén tételes, részletes adófolyószámla kivonat.

f) egyéb jövedelem esetén az ezt hitelt érdemlően igazoló okiratok.

**Munkaszerződés, pénzintézeti számlakivonat, jövedelem igazolásként nem fogadható el!**

**2.** A Pályázó az **ajánlati díj összegét határidőben megfizette, és a bizonylatot a pályázathoz feltöltötte.**

**3.**  **A Pályázó és a vele egy háztartásban lakó** és együtt költöző személyek a **VII. kerületben bejelentett állandó lakcímmel, vagy bejelentett tartózkodási hellyel rendelkeznek,** vagy **a pályázó Erzsébetváros Önkormányzatánál, vagy önkormányzat szervezeténél/intézményénél, vagy önkormányzati fenntartásban vagy tulajdonban lévő gazdasági társaságánál munkaviszonnyal, munkavégzésre irányuló jogviszonnyal (pl: megbízási jogviszony) rendelkezik.**

A lakcím igazolására a pályázat határidejét megelőző **30 napnál nem régebbi, hatósági bizonyítványokat feltöltötte** (Kormányablak igazolása).

**4**. A **Pályázó, vagy vele együtt költöző házastársa vagy élettársa nevén lévő pénzintézeti számlán rendelkezik a felújítási költség 40 %-val, és erről szóló Pénzintézeti igazolást a pályázathoz mellékletként feltöltötte. (**más hozzátartozó, - szülő, testvér, gyermek - nevén lévő igazolás, továbbá bemutatóra szóló kötvény, letéti jegy, ügyvédi, közjegyzői letét nem fogadható el !!)

**5. Aki a pályázatot az erre rendszeresített internetes felületen (Pályázati adatlap) kitöltve, a szükséges mellékletekkel együtt a megadott határidőig nyújtja be.**

**6. A pályázó nyilatkozata** arra vonatkozóan, hogy VII. kerületi bérleti jogáról a pályázat elnyerése esetén, a bérleti szerződés megkötésekor az Önkormányzat javára, feltétlenül és visszavonhatatlanul, térítési igény nélkül lemond, a szerződéskötést követő 60 napon belül a jelenlegi bérleményét leadja. A leadandó lakásban nem maradhat vissza bejelentett személy. A pályázónak igazolnia szükséges, hogy a VII. kerületi Önkormányzattal szemben fennálló bérleti díj, külön szolgáltatási díj tartozása nincs, valamint a közüzemi szolgáltatások fizetési kötelezettségének is eleget tett (nullás igazolások bemutatása szerződéskötéskor).

1. A pályázó nyilatkozata, hogy a pályázat elnyerése esetén vállalja a bérlemény kiürített, tiszta, és tartozásmentes állapotban történő leadását.
2. A pályázó nyilatkozata, hogy a lakások műszaki állapotáról helyszíni megtekintés alkalmával tudomást szerzett.

**IV. Az ajánlati díj, óvadék**

**Az ajánlati díj** összege a megpályázott lakás **3 havi lakbér + ÁFA díjával megegyező összeg**, melyet legkésőbb a pályázati anyag benyújtásával egyidőben kell megfizetni az EVIN Nonprofit Zrt. **K&H Banknál** vezetett **10404072-00033879-00000004 számlájára és a megfizetést igazoló dokumentumot (igazolás) kötelező mellékletként csatolni kell a pályázathoz**. A közleményben fel kell tüntetni, hogy melyik lakásra szól a befizetés, illetve, az „ajánlati díj bérlakás pályázat” megjelölést és a pályázó nevét. A megfizetés alatt a fent megjelölt számlán történő jóváírás értendő! Több lakásra történő pályázat benyújtása esetén legmagasabb ajánlati díjat kell megfizetni.

**Az ajánlati díj teljes összegének határidőben történő megfizetése az érvényes ajánlattétel feltétele, az annak megfizetését tanúsító pénzintézeti/banki bizonylat (igazolás) az érvényes ajánlattétel feltétele.**

Az ajánlati díj az érvénytelen pályázatot benyújtó pályázó részére az érvénytelenségről szóló értesítés kipostázását követő 8 munkanapon belül, a bérleti jogot nem nyert pályázó részére az e tényről szóló értesítést követő 8 munkanapon belül visszautalásra kerül. A benyújtási határidő lejártát követő és a bizottsági döntés közötti idő alatt történő ajánlat visszavonása esetén, a pályázó által teljesített ajánlati díj nem kerül számára visszafizetésre, annak teljes összegét a Kiíró bánatpénz jogcímén jogosult megtartani. A bérleti szerződést kötő nyertes pályázó esetén az ajánlati díj teljes összege az óvadék összegébe beszámításra kerül.

**A nyertes** pályázó által befizetett ajánlati díj összegét **a Bérbeadó óvadékként tartja nyilván** és a végleges bérleti szerződés megkötésekor azt figyelembe veszi, ezért **külön óvadékfizetési kötelezettség már nem terheli.** Ez a lakás **3 havi lakbér +ÁFA mértékével megegyező összeg**.

Amennyiben a nyertes pályázó kettő lakásra nyújtott be pályázatot és az általa megfizetett Ajánlati díj eltér az óvadékfizetési kötelezettség mértékétől, köteles a szükséges különbözet megfizetésére, túlfizetése esetén jogosult a különbözet megtérítésére. Az óvadék a szerződésből, a mögöttes jogszabályokból bérlőre háruló **kötelezettségek nem teljesítése esetén fedezeteként használható fel, amennyiben a Bérlő az arra való felszólítást követő 15 napon belül kötelezettségének igazolt módon nem tesz eleget. Ennek részletes szabályait a bérleti szerződés tartalmazza.** Az óvadék után a bérlőt nem illeti meg kamat.

1. **Pályázati dokumentációk és kötelező mellékletek**

**1. Digitális Pályázati adatlap kitöltése**

**2. A pályázat benyújtásának határidejét megelőző 30 napnál nem régebbi, hatósági bizonyítványok, melyek tartalmazzák a Pályázó és a vele együtt lakó és költöző személyek lakcímét.**

**3. Ajánlati díj megfizetésének igazolása átutalási, készpénzbefizetési bizonylattal (képernyő fotó: kizárólag sikeres tranzakció után, minden lényeges adat láthatóságával fogadható el).**

**4. A** Pályázó és a vele együtt költözők (I/1.a -b. pont szerinti) **3 havi - 203. december, 2024. január, 2024. február hónapról - nettó jövedelmének** összegét és a munkaviszony adatait tartalmazó (I. számú melléklet) igazolás határozott, vagy határozatlan munkaidő feltüntetésével. (munkáltatói, GYES, GYED, GYOD, családi pótlék, anyasági ellátás, éves nyugdíj értesítő**, egyéni vállalkozó esetén NAV jövedelem igazolás.** Külföldi érdekeltségű munkáltatói igazolás esetén a fent I/1.b pontban foglaltak az irányadók)

**Kizárólag a Kiíró által elkészített, kiadott I. számú mellékletben szereplő formanyomtatványon kitöltött, 30 napnál nem régebbi, eredeti munkáltatói igazolás fogadható el!**

**5. A felújítási költség legalább 40%-nak igazolása, a pályázó** **vagy vele együtt költöző házastársa vagy élettársa nevén lévő pénzintézeti/banki igazolás. (**lásd fenti pontosítás**)**

**6.** A Pályázó és a vele együtt költözők közötti **rokoni kapcsolat igazolására szolgáló okirat** (gyermekek esetén születési-, felnőttek esetén házassági anyakönyvi kivonat, élettársi kapcsolat igazolására közjegyzői-nyilatkozat, vagy bejegyzett élettársi kapcsolat esetén anyakönyvvezető által kiállított kivonat).

**7. Adóigazolás a VII. kerület Erzsébetváros Polgármesteri Hivatal Adóügyi Irodától** (1073 Budapest VII. kerület, Erzsébet krt. 6.), hogy a Pályázónak semmilyen jogcímen nincs a VII. kerületi önkormányzattal szemben helyi adó tartozása.

Pályázni az jogosult, aki a kiírt pályázati feltételeknek maradéktalanul megfelel.

A pályázati adatlapon tett nyilatkozatokat minden esetben a benyújtás napján fennálló állapot alapján szükséges megtenni.

A digitális pályázati adatlapon tett nyilatkozatok alátámasztására szolgáló eredeti dokumentumok hiánya a pályázat érvénytelenségét vonja maga után.

**Hiánypótlásra nincs lehetőség!**

**A pályázaton nem vehet részt az a Pályázó:**

- aki a pályázat benyújtását megelőző 5 éven belül a házirend vagy a társasházi együttélési szabályokat nem tartotta/tartja be (írásos panaszbejelentés érkezett), aki jogcímnélküli lakáshasználó volt, és a lakáshasználattal kapcsolatban, peres eljárással vagy végrehajtási eljárással, kiürítési végzés/ítélet/határozat hatályával érintett, illetve ezzel kapcsolatban jogi eljárás volt, illetve jelenleg is folyamatban van, vagy a Pályázóval együttlakó és költöző családtagjával, hozzátartozójával szemben volt, illetve folyamatban van a fenti eljárás bármelyike,

- önkényesen költözött önkormányzati lakásba,

- akinek a bérbeadó a pályázat benyújtását megelőző 5 éven belül a bérleti jogviszonyát felmondta,

- aki jelenleg a VII. kerület Önkormányzati tulajdonú lakás bérlője, és az Önkormányzattal szemben fennálló bérleti díj, külön szolgáltatási díj tartozása van, helyi adó fizetési kötelezettségének nem tett eleget, illetve a közüzemi szolgáltatók felé díjtartozása van.

1. **Bírálati szempontok**

|  |  |
| --- | --- |
| **1/ Rendeltetésszerű használatra alkalmassá tételi költség megtérítését nem kéri** | **30 pont** |
| **2/ Budapest VII. kerületi önkormányzati rendelkezésű bérlakását üres, tiszta beköltözhető állapotban az önkormányzat részére átadja** | **20 pont** |
| **3/** **A Pályázó Erzsébetváros Önkormányzatánál, vagy önkormányzat szervezeténél/intézményénél, vagy önkormányzati fenntartásban vagy tulajdonban lévő gazdasági társaságánál munkaviszonnyal, munkavégzésre irányuló jogviszonnyal (pl: megbízási jogviszony) rendelkezik (**megbízási jogviszonyt igazolni kell!) | **15 pont** |
| **4/ A Pályázó 10 éven belül legalább 5 éve a VII. kerületi bejelentett állandó lakcímmel, vagy bejelentett tartózkodási hellyel rendelkezik,** *(Pontszámot a 10 éven belül legalább 5 évnél régebben VII. kerületben lakó kap, amennyiben az időtartam a lakcímkártyáról nem derül ki, Okmány Irodai igazolás szükséges),* | **15 pont** |
| **5/ Egy főre eső igazolt jövedelem nem haladja meg a nettó 250.000 Ft/hó/fő összeget** | **8 pont** |
| **6/ 2020. 01. 01. -ét követően kiírt pályázatunkon két vagy annál több alkalommal is érvényesen pályázott, de nem nyert** | **5 pont** |
| **7/ Pályázó 35 év alatti** | **5 pont** |

Bérbevételi ajánlatot legfeljebb **kettő lakásra lehet benyújtani.** A pályázónak, az általa megpályázott lakások elfogadásának **sorrendjét** meg kell jelölnie, azonban a lakások hasznosítása érdekében a **Döntéshozó fenntartja a jogát, hogy a sorrendet felülbírálhatja.**

A Döntéshozó a pályázati dokumentációban meghatározott értékelési pontok alapján állapítja meg a pályázat eredményét és rangsorolja a pályázatokat.

A pályázat nyertese az, aki a pályázati dokumentációban rögzített feltételek teljesítése mellett, a meghatározott értékelési szempontok alapján a legmagasabb pontszámot érte el.

A nyertes pályázó lakásonként kerül kiválasztásra,azonos pontszám esetén az a pályázat nyertese, aki **régebben VII. kerületi lakos, illetve Önkormányzatnál, annak intézményénél gazdasági társaságánál a munkaviszonya régebben fennáll.**  A nyertes pályázó **visszalépése esetén** a **második helyezett a második helyezett pályázóval köthető szerződés.**

**A pályázat nyertese a szerződéskötés előtt a bérbeadónak köteles az általa feltöltött dokumentumok eredeti példányát bemutatni!**

**A Kiíró fenntartja azt a jogát, hogy a pályázaton üresen maradó lakásokat a pályázat Második helyezett személyek részére felajánlhatja.**

1. **A pályázati felhívás visszavonása**

A Kiíró a pályázati felhívást az ajánlatok benyújtására megjelölt időpontig (az ajánlattételi határidő lejártáig) visszavonhatja, módosíthatja. A döntését köteles a pályázati felhívás közzétételére vonatkozó szabályok szerint meghirdetni, illetve erről a Pályázókat haladéktalanul az Online Pályázati Adatlapon megadott e-mail címen értesíteni. A **Pályázó** a benyújtási **határidőig visszavonhatja** pályázati ajánlatát. Azt követően történő visszalépés esetén, a Pályázó elesik az ajánlattételi díjtól. A benyújtási határidő lejártát követően a benyújtott pályázatok **nem módosíthatók.**

Amennyiben a pályázati eredmény kihirdetését követően bizonyítást nyer, hogy a Pályázó a bérbevételi ajánlatban **valótlan adatot/körülményt** közölt és annak korábbi ismerete a bérbevételi **ajánlat érvénytelenségét eredményezte volna**, a szerződés a sorrendben következő személlyel köthető meg.

Amennyiben a szerződés megkötését követően nyer bizonyítást, hogy a Pályázó a bérbevételi ajánlatban **valótlan adatot/körülményt közölt** – mely körülmény a pályázat meghirdetését megelőzően keletkezett - és annak korábbi ismerete a bérbevételi ajánlat érvénytelenségét eredményezte volna, a **Bérbeadó** a bérleti szerződést jogosult **felmondani** és a lakás kiürítésére eljárni.

**Mindkét esetben a Pályázó 5 évre a további pályázati eljárásokból kizárásra kerül.**

1. **Érvénytelen, eredménytelen pályázati ajánlat**

**Érvénytelen a pályázati ajánlat**, ha:

* nem elektronikus úton került benyújtásra vagy nem a megfelelő melléklet/mellékletek kerültek feltöltésre,
* nem felel meg a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) számú rendeletben vagy a pályázati kiírásban meghatározott feltételeknek;
* a Pályázó 2-nél több lakásra nyújtott be pályázatot;
* a pályázati időszak alatt bizonyítást nyer, hogy a Pályázó a bérbevételi ajánlatban valótlan adatot/körülményt közölt.
* a pályázatot a pályázati felhívásban meghatározott ajánlattételi határidő lejárta után nyújtották be,
* Az ajánlattevő a pályázati biztosítékot határidőben nem fizette meg, vagy annak befizetését nem hitelt érdemlően igazolta,
* A kötelezően beadandó dokumentumok bármelyike nem eredeti vagy nem került benyújtásra,

**Érvénytelen a pályázati eljárás,** ha:

- a pályázat értékelésekor és elbírálásakor az összeférhetetlenségi szabályokat megsértették, vagy akkor is, ha valamelyik pályázó, vagy az érdekkörében álló más személy az eljárás tisztaságát, illetve a többi ajánlattevő érdekeit súlyosan sértő cselekményt követ el, vagy a pályázat titkosságát megsértette.

- a Döntéshozó az eljárás érvénytelenségéről döntött.

**Eredménytelen a pályázati eljárás, amennyiben**:

- nem érkezett pályázati ajánlat,

- kizárólag érvénytelen pályázatok érkeztek, egyik Pályázó sem tett a pályázati dokumentációban foglaltaknak eleget;

A Döntéshozó fenntartja azt a jogot, hogy eredménytelen eljárás esetén dönt a további eljárásról, jogosult az eljárást részben vagy egészében, annak bármely szakaszában indoklás nélkül visszavonni, és erről a Pályázókat hirdetmény útján értesíteni.

1. **Szerződések**

Az elbírálást követő 8 napon belül a nyertes Pályázót a Kiíró írásban értesíti. A nyertes Pályázó a kiértesítés átvételét követő 10 munkanapon belül köteles a mellékletként feltöltött eredeti dokumentumok bemutatásával igazolni a lakáspályázatban feltüntetett adatok valódiságát.

Amennyiben a Pályázó a szerződéskötéshez szükséges dokumentumokat nem, vagy hiányosan mutatja be, úgy vele lakásbérleti szerződés nem köthető.

A 10 éves, határozott idejű bérleti szerződés lejártakor a bérlő kérelmére, előbérleti jog alapján további határozott időre meghosszabbítható.

A Nyertes Pályázónak a lakás birtokba adására a pályázati anyagról meghozott Bírálói döntésről szóló kiértesítést követő 45 napon belül kerül sor.

Amennyiben a bérleti szerződés megkötésére a nyertes Pályázónak felróható okból nem kerül sor, úgy a lakásbérleti szerződést a Kiíró a sorrendben következő Második helyezett személlyel köti meg.

A bérleti szerződés tartalmi elemeit a Budapest Főváros VII. kerület Erzsébetváros Önkormányzata Képviselő-testületének 12/2012. (III. 26.). önkormányzati rendelete az Önkormányzat tulajdonában álló lakások és nem lakás céljára szolgáló helyiségek bérbeadásáról szóló rendelete tartalmazza.

1. **Egyéb**

A lakásra bérlőtársi jogviszonyban is bérlővé válhat a pályázó és házastársa vagy bejegyzett élettársa. Együtt költöző lehet a pályázó házastársa, közjegyzői okirattal igazolt élettársa, gyermeke (vérszerinti, örökbefogadott, nevelt), szülője (vérszerinti, örökbefogadó, nevelő) a 1993. évi LXXVIII. törvény a lakások és helyiségek bérletére, valamint az elidegenítésükre vonatkozó egyes szabályokról szóló törvény 21. § (2). alapján.

A Pályázati Felhívás tartalmazza a lakásonként beköltözhető maximum létszámot. A nyertes pályázó tudomásul veszi, hogy a bérleti jogviszonyának időtartama alatt családi állapotában (házasság, vagy annak érvénytelenítése, elhalálozás vagy születés, befogadás, … stb.) beálló változások nem jogosítják fel cserelakás iránti igényre.

A pályázó a lakások műszaki állapotáról a pályázati eljárás keretében helyszíni megtekintés útján tájékozódhat.

**A pályázati eljárás keretében elnyert bérlakásokat az önkormányzat a későbbiekben sem idegeníti el.** A megjelölt önkormányzati ingatlanok vonatkozásában **nem lehetséges** a bérleti jogviszonyt érintő **tartási szerződés megkötése**.

A pályázati felhívásban nem szabályozott kérdésekben, a megkötésre kerülő lakáshasználati, valamint bérleti szerződéssel kapcsolatos esetleges vitás kérdésekben a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012. (III. 26.) számú rendelete, valamint az ide vonatkozó jogszabályok hatályos rendelkezései az irányadók. A pályázati eljárás eredményéről a **Pénzügyi és Kerületfejlesztési Bizottság** az ajánlattételi határidőt követő **60 napon belül dönt**, amelyről a döntést követő15 munkanapon belül minden pályázó értesítést kap. A nyertes visszalépése, vagy kiesése esetén, a sorrendben a soron következő személlyel köthető meg a bérleti szerződés.

A pályáztatási eljárással kapcsolatban az EVIN Erzsébetvárosi Ingatlangazdálkodási Nonprofit Zrt. Lakásgazdálkodási csoport munkatársainál lehet érdeklődni **munkaidőben** az alábbi **telefonszámon**: 1-352-8655, vagy e-mailben: lakas@evin.hu.

Budapest, 2024. március 19.

**EVIN**

**Erzsébetvárosi Ingatlangazdálkodási Nonprofit Zrt**.