**Vállalkozási keretszerződés**

***(tervezet)***

**"Ingatlanok kiürítése"**

**„Erzsébetvárosi ingatlanok lomtalanítási munkáinak elvégzése”**

amely létrejött egyrészről:

Név: **EVIN Erzsébetvárosi Ingatlangazdálkodási Nonprofit Zrt.**

Székhely: 1071 Budapest, Damjanich utca 12.

Adószám: 12194528-2-42

Cégjegyzékszám: 01-10-043258

Képviseli: Dr. Halmai Gyula vezérigazgató

mint Megrendelő, (a továbbiakban: **Megrendelő**),

másrészről:

Név: ……………………………………….

Székhely: ……………………………………….

Adószám: ……………………………………….

Cégjegyzékszám: ……………………………………….

Pénzforgalmi számlaszám: ……………………………………….

Pénzforgalmi szolgáltató: ……………………………………….

Képviseli: ……………………………………….

mint Vállalkozó, (a továbbiakban: **Vállalkozó**),

**–** együttes említésük esetén: **Felek**, önállóan: **Fél** **–** között alulírott napon és helyen a jelen vállalkozási keretszerződésben írt feltételek szerint:

**I. ELŐZMÉNYEK**

1. Megrendelő, mint Ajánlatkérő*,* a Kbt. 112. § (1) bekezdés b) pontja szerinti nyílt közbeszerzési eljárást indított **„Ingatlanok kiürítése”** tárgyában (EKR azonosító: EKR000434872024). Megrendelő az ajánlatok elbírálásáról készült ……... napján megküldött összegzésében Vállalkozót hirdette ki a közbeszerzési eljárás nyertesének. Felek a Kbt. 131. § (1) bekezdése alapján az alábbi vállalkozási keretszerződést (továbbiakban: **Szerződés**) kötik:

**II. A SZERZŐDÉS TÁRGYA, VÁLLALKOZÓ ÉRTÉKELÉSI SZEMPONTRA TETT MEGAJÁNLÁSAI**

1. Megrendelő megrendeli, Vállalkozó pedig elvállalja a közbeszerzési eljárást megindító felhívásban és az egyéb közbeszerzési dokumentumokban, különösen a műszaki leírásában és a feladatmeghatározásban rögzített **lomtalanítási munkák** (a továbbiakban a **munka**) **Megrendelő eseti megrendelése szerinti elvégzését** a jelen szerződésben meghatározott díjért.

**Összefoglaló feladatleírás:** Vállalkozó feladata az Erzsébetvárosi Önkormányzat tulajdonában /vagyonkezelésében/használatában álló társasházi lakások és nem lakás céljára szolgáló helyiségek, valamint önkormányzati tulajdonban lévő lakóépületek közös területeinek lomtalanítási munkáinak elvégzése, jelen Szerződés szerinti egységárakon, eseti megrendelések alapján.

**A Szerződés keretösszege: nettó 40.000.000,- Ft. + ÁFA, melynek 75 %-ára vállal lehívási kötelezettséget Megrendelő.**

2. Vállalkozó a Szerződés teljesítését a Megrendelő által rendelkezésre bocsátott Műszaki Leírás és a Megrendelő utasításai szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni.

3. **Vállalkozó ajánlatában a minőségi értékelési szempontokra tett megajánlásai:**

* **Hátrányos helyzetű munkavállaló alkalmazása: ……. fő**

4. A 3. pont szerinti vállalásoknak Vállalkozó az alábbiak szerint köteles eleget tenni:

Vállalkozó a fentiek szerint ….. fő (*nyertes ajánlat szerint*) hátrányos helyzetű munkavállaló alkalmazására köteles a Szerződés teljesítés időtartamának legalább fele alatt. Felek hátrányos helyzetű munkavállaló alatt azt a munkavállalót tekintik, aki nem szerzett középfokú végzettséget vagy szakképesítést.

**III. MŰSZAKI TARTALOM**

1. Jelen Szerződés Műszaki tartalmát az 1. számú mellékletét képező **FELADATLEÍRÁS** szerinti lomtalanítási feladatok adják, amelyet Megrendelő – jelen okirat IX. pontba írottak figyelembevételével Vállalkozótól megrendel.

2. Az ingatlanokból történő kipakolást (szállítás az ingatlantól a fuvar/szállító eszközig) Megrendelő alapvető fontosságú feladatnak tekinti, ezért előírja, hogy a Kbt. 65. § (10) bekezdés szerint ezen feladatot maga Vállalkozó köteles elvégezni, azaz **ALVÁLLALKOZÓI RÉSZVÉTEL az ingatlanokból történő kipakolás feladatnál NEM MEGENGEDETT.**

3. **A Szerződés teljesítésekor a lift használata - a személyszállítás kivételével - nem megengedett.**

**IV. VÁLLALKOZÁSI DÍJ**

1. Vállalkozó kötelezettséget vállal arra, hogy az 1. számú mellékletben foglalt lomtalanítási feladatok körében elvégzendő bármely munkát kizárólag az ajánlatának részét képező ajánlati ár alapján számolja el.

2. Vállalkozó az eseti megrendelések során az alábbi, az ajánlatában megadott egységárakkal számolhat:

1. **Általános lom elszállítási díj (nettó Ft/m3): ……………..**
2. **Építési törmelék elszállítási díj (nettó Ft/m3): ……………..**
3. **Veszélyes hulladék elszállítási díj (nettó Ft/m3): ……………..**
4. **Anyagmozgatási díj (vegyes hulladék/építési törmelék/veszélyes hulladék /m3 nettó értéke alapján % ban kifejezve; minimum1% maximum 10%/emelet): ……………..**
5. **Rovarfertőzöttségű és/vagy erősen szennyezett ingatlanok esetén felszámítandó többletdíj %-ban kifejezve, amelynek alapja az elszállítási díjként megajánlott árakhoz igazodik (min. 0 % - max. 20 %): ……………..**

3. Az ajánlatban szereplő ajánlati árak felemelésére jelen Szerződés határozott időtartama alatt Vállalkozó nem jogosult.

4. A vállalkozási díj fedezetet nyújt Vállalkozónak az 1. pontban meghatározott és a dokumentációban részletezett műszaki tartalmú munkákkal összefüggésben felmerült összes közvetlen és közvetett költségére, kivéve azokat a költségeket, amelyeket a jelen szerződés kifejezett rendelkezése szerint a Megrendelő visel. A vállalkozási díj tartalmazza:

* helyszíni adottságokból adódó költségeket,
* átadási dokumentáció összeállításának költségét,
* esetleges közterületfoglalási, Közterület igénybevételével kapcsolatos költségeket,
* villamos energia és vízhasználat, hulladékszállítás – és elhelyezés költségeit,
* a megvalósításhoz szükséges segédszerkezetek és berendezések igénybevételi költségeit,
* környezet- és természetvédelemmel, szélsőséges időjárással kapcsolatban felmerült költségeket,
* minőség-ellenőrzés költségeit,
* kiszállási díj, parkolási díjak,
* a feladat felmérése, a felméréskor és a munka elvégzésekor fotók készítése és megrendelőnek való megküldése (papír alapon, és e-mailen elektronikus formában is)
* ingatlan kiürítése, teljes lomtalanítása;
* csomagolóanyag biztosítása (zsák, doboz,konténer);
* lomok elszállítása – szükség szerint – konténer biztosítása, használható bútorok elszállítása az erre a célra kijelölt raktárba, Pest megye közigazgatási határán belül;
* a kiürített ingatlan „durva” takarítása, kiemelten szennyezett ingatlan esetén fertőtlenítő felmosása; továbbá a munkálatok során megfelelő védőfelszerelés biztosítása, a feladatot végzők részére,
* a munkálatok során keletkezett szennyeződés eltakarítása a lépcsőházból, járdáról;
* a hulladékok környezetvédelmi előírások szerinti kezelésének, szükség szerinti megsemmisítésének költségeit, az arra vonatkozó jogszabályi megfelelőségi vállalkozói nyilatkozat (szükség esetén dokumentáció) kiállításának költségeit.
* szükség esetén ózonos fertőtlenítés.

**V. FIZETÉSI FELTÉTELEK**

1. Megrendelő az 1. sz. mellékletben foglalt lomtalanítási feladatok körében megrendelt munkák eseti megrendelésének ellenértékét (**1 db végszámláját**) az igazolt teljesítést követően, Vállalkozó által benyújtott számla alapján átutalás útján egyenlíti ki a …………… Banknál vezetett ………………………….. számú bankszámlájára Ptk. 6:130 § (1) – (2) bekezdésében foglaltak szerint, a számla kézhezvételétől számított 30 napon belül.

Megrendelő előleg igénylésének lehetőségét nem biztosítja.

2. Vállalkozó számla kiállítására és benyújtására az eseti megrendelésben meghatározott munka/munkák elvégzését követően, Megrendelő teljesítés igazolásának birtokában, valamint amennyiben nem szerepel a Nemzeti Adó- és Vámhivatal (NAV) által közzétett, köztartozásmentes adózói, online elérhető adatbázisában, úgy a NAV által a köztartozásmentes adózói minőségről kiállított igazolás Megrendelő részére történő átadása után jogosult. A számlázásra minden esetben a teljesítésigazolás ajánlatkérő képviselője által történő kiadását követően kerül sor; a számla értéke a tényleges teljesítéssel arányos mértékű. A teljesítés igazolására a Kbt. 135. § (1)-(2) bekezdéseinek a rendelkezései az irányadók.

3. Vállalkozó a teljesítés igazolás kiadásához köteles benyújtani Megrendelőnek az eseti megrendelés teljesítését igazoló dokumentációt.

4. A lomtalanítási munkák elszámolásakor a számlához csatolandó a Megrendelő által jelen szerződés 2. sz. melléklete szerinti Megrendelési lap, és a Vállalkozó által kitöltött és Megrendelő aláírásával ellátott Munkalap, valamint a jelen szerződés 5. számú melléklete szerinti „Nyilatkozat teljesítés jogszabályoknak megfelelőségéről”, továbbá minden egyéb vonatkozó dokumentum, a többi között a tételes elszámolás, a teljesítés igazolása, egyéb dokumentumok, továbbá amennyiben Megrendelő kéri, a Vállalkozó köteles az elvégzett munkáról fotó-dokumentációt készíteni és azt a számlához mellékletként csatolni.

6. A számlának meg kell felelnie a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.

Megrendelő a Kbt. 27/A. § alapján köteles fogadni és feldolgozni az olyan elektronikus számlákat, amelyek megfelelnek az EN 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának.

7. Vállalkozó tudomásul veszi, hogy a szerződésszerű teljesítést követően kibocsátandó számlán a számvitelről szóló 2000. évi C. törvény 167. §-ban meghatározott kötelező tartalmi elemeken, továbbá az általános forgalmi adóról szóló 2007. évi CXXVII. törvény 169. §-ában meghatározottakon túl, köteles a Megrendelő által megadott azonosító számot, valamint a teljesítés jogcímét (a számlához kapcsolódó teljesítés rövid megnevezése) feltüntetni.

8. Amennyiben a számlát nem a fentiek figyelembevételével küldik meg, az a számla kiegyenlítés nélküli visszaküldését vonja maga után, és az ebből eredő károkért Megrendelő nem vállal felelősséget.

9. Megrendelő nem vállal felelősséget azért sem, ha Vállalkozó a számlát nem a fenti módon juttatja el Megrendelőhöz.

10. Megrendelő sem a számla eltűnéséért, sem az ebből eredő késedelmes fizetésért semminemű kárfelelősséget nem vállal.

11. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.

12. Megrendelői késedelem: Fizetési késedelem esetén Megrendelő a Ptk. 6:155. § (1) bekezdésében foglaltak szerinti késedelmi kamat megfizetésére köteles. Vállalkozó számláján szereplő minden ezzel ellentétes rendelkezés esetén is a fenti szabály érvényesül a Felek viszonylatában.

13. Vállalkozó köteles a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni.

14. A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

15. Amennyiben Vállalkozó a teljesítéshez alvállalkozót nem vesz igénybe, a kifizetést a Ptk. 6:130. § (1)-(2) bekezdése szerint teljesíti Megrendelő, a teljesítést követően benyújtott szerződésszerű és a jogszabályoknak megfelelő számla alapján, leigazolt szerződésszerű teljesítést/részteljesítést követően.

16. Vállalkozó a Kbt. 136. § (1) bekezdése alapján vállalja, hogy

- nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

- a Szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

**VI. A SZERZŐDÉS IDŐTARTAMA, TELJESÍTÉSI HATÁRIDŐ, TELJESÍTÉSI HELY, HATÁLYBA LÉPÉS**

1. A Szerződés határozott időtartamra, **hatályba lépésétől számított 24 hónap időtartamra kerül megkötésre**. Amennyiben a Szerződés nettó 40.000.000, - Ft. keretösszege a Szerződés időtartamának lejárta előtt merül ki, a Szerződés a keretösszeg kimerülésével megszűnik.

2. Az eseti megrendelések teljesítésének határideje: a megrendelésben rögzített határidőig.

3. Teljesítés helye: Magyarország, Budapest VII. kerület valamint Pest megye közigazgatási területe.

4. A Szerződés mindkét fél általi aláírással, az utolsó aláírás napján lép hatályba.

**VII. A SZERZŐDÉS MEGSZÜNTETÉSE**

1. Felek rögzítik, hogy a szerződés megszüntetésére a Ptk. és Kbt. előírásai szerint van lehetőség.
2. Rendkívüli felmondási indokok:

Megrendelő a Szerződést Vállalkozóhoz intézett írásbeli egyoldalú jognyilatkozattal felmondhatja, ha a Vállalkozó szerződéses kötelezettségeit súlyosan vagy ismételten megszegi, így különösen, de nem kizárólagosan az alábbi esetekben:

* + Vállalkozó a Megrendelő – szerződésszerű teljesítésre irányuló - felszólításának az abban megjelölt határidőn belül nem tesz eleget;
  + Vállalkozóval szemben felszámolási, végelszámolási eljárás indul, vagy felfüggeszti gazdasági tevékenységét;
  + jogerős elmarasztaló határozatot hoznak a Vállalkozó szakmai tevékenységét érintő szabálysértés vagy bűncselekmény miatt;
  + amennyiben az eseti megrendelések meghiúsulására több, mint 10 alkalommal kerül sor.

Az azonnali hatályú felmondás ellenkező rendelkezés hiányában a felmondás napjától kezdve szünteti meg a szerződést. Vállalkozó súlyos szerződésszegése miatt bekövetkező felmondás esetén, a Vállalkozó árainak megtérítésére nem tarthat igényt.

3. Megrendelő jogosult a szerződést felmondani amennyiben:

- feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni,

- a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak;

4. Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.
* a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

**VIII. AZ ESETI MEGRENDELÉS RENDJE**

1. A lomtalanítási munka megrendelésével kapcsolatos rendelkezések:

* 1. Az eseti megrendelésben meghatározott ingatlanok esetében, Vállalkozó vállalja, hogy a megrendeléstől számított 2 munkanapon belül felméri az elvégzendő feladatot, és arra a IV. 2. pontban rögzített árak alapján árajánlatot ad.
  2. Megrendelő véleményezi és jóváhagyja Vállalkozó árajánlatában foglaltakat, jogosult azokat egyoldalúan felülbírálni a munkatételek száma és mennyisége, a munkavégzés részletes feltételei és a vállalt teljesítési határidő tekintetében.
  3. Megrendelő megrendeli a munkák elvégzését, az eseti megrendelésben szereplő határidőre.
  4. A konkrét lomtalanítási munkákra vonatkozó megrendelés a fentiekben részletezett eljárást követően, a jelen okirat 2. számú melléklete szerinti „Megrendelési lap” elnevezésű mellékleten külön ezen célból feltüntetett rész kölcsönös aláírásával kerül elfogadásra. Vállalkozó köteles a „Megrendelési lapot” az igazolt átvételt követő 2 munkanapon belül – a megrendelés elfogadására vonatkozó nyilatkozatával és a „Megrendelési lap” cégszerű aláírásával ellátva – Megrendelőnek visszaküldeni. A „Megrendelési lap” és a visszaigazolás küldése e-mailen útján történik.
  5. Az elektronikus úton megküldött megrendelés és visszaigazolás kézhezvételének a küldő fél általi elküldés időpontja értendő. Vállalkozó bármely nettó 500.000 Ft feletti lomtalanítás körébe tartozó munkát az aláírt „Megrendelési lap” visszaküldésétől számított 5 munkanap alatt köteles megkezdeni és legkésőbb a „Megrendelési lapon” vállalt teljesítési határidő alatt befejezni.

**IX. KÖTBÉR**

1. A Ptk. 6:186. § (1) bekezdése alapján, ha nyertes ajánlattevő olyan okból, amelyért felelős, megszegi a szerződést, a Megrendelő kötbérre jogosult az alábbiak szerint:

**Késedelmi kötbér:** Késedelmi kötbér késedelmes teljesítés esetén, minden erre vonatkozó további figyelmeztetés nélkül esedékes. A kötbér mértéke a késedelmes teljesítéssel érintett eseti megrendelés nettó vállalkozói díjának 5 %-a minden késedelemmel érintett nap után. A késedelmi kötbér maximuma a késedelemmel érintett eseti megrendelés nettó vállalkozói díjának 50 %-a. A kötbérmaximum elérése esetén a Megrendelő jogosult az eseti megrendelést meghiúsultnak tekinteni és meghiúsulási kötbért követelni.

**Hibás teljesítési kötbér:** Hibás teljesítési kötbér hibás teljesítés esetén, a hiba javítására/helyrehozatalára vonatkozó megrendelői felszólítás szerinti határidő eredménytelen lejárta utáni első naptól esedékes minden erre vonatkozó további figyelmeztetés nélkül. A kötbér mértéke a hibás teljesítéssel érintett eseti megrendelés nettó vállalkozói díjának 5 %-a minden hibás teljesítéssel érintett nap után. A hibás teljesítési kötbér maximuma a hibás teljesítéssel érintett eseti megrendelés nettó vállalkozói díjának 50 %-a. A kötbérmaximum elérése esetén a Megrendelő jogosult az eseti megrendelést meghiúsultnak tekinteni és meghiúsulási kötbért követelni.

**Meghiúsulási kötbér:** A Vállalkozó meghiúsulási kötbért köteles fizetni, ha a jelen Szerződés szerinti eseti megrendelés teljesítése - olyan okból, amelyért a Vállalkozó felelős részlegesen vagy teljesen – meghiúsul. A meghiúsulási kötbér mértéke a meghiúsulással érintett eseti megrendelés nettó vállalkozói díjának 50%-a.

Amennyiben az eseti megrendelések meghiúsulására több, mint 10 alkalommal kerül sor Megrendelő a Szerződés felmondása mellett a Szerződés nettó keretösszegének 20%-a összegű meghiúsulási kötbérre jogosult.

2. Kötbérekkel kapcsolatos egyéb rendelkezések:

A Polgári Törvénykönyvről szóló 2013. évi V. törvény Ptk. 6:186. § (1) bekezdése alapján a nyertes ajánlattevőként szerződő fél kötbér fizetésére köteles, ha olyan okból, amelyért felelős, megszegi a szerződést. A nyertes ajánlattevőként szerződő fél mentesül a kötbérfizetési kötelezettség alól, ha szerződésszegését kimenti.

**X. SZERZŐDŐ FELEK KÉPVISELŐI**

1. Felek kötelezettséget vállalnak arra, hogy jelen szerződés hatálya alatt folyamatosan együttműködnek. Ennek keretében kellő időben tájékoztatják egymást a jelen szerződésben foglaltak teljesítése mellett minden olyan kérdésről, amely a jelen szerződés teljesítésére kihatással lehet.

1. Felek közötti kapcsolattartók, és elérhetőségeik: *(szerződéskötéskor kerül kitöltésre)*

**Megrendelő részéről:**

**Név:**

**Telefon:**

**E-mail:**

**Vállalkozó részéről:**

**Név:**

**Telefon:**

**E-mail:**

3. A fent megnevezett képviselő személyének változásáról a Fél köteles a másik Felet haladék nélkül, ám legkésőbb öt (5) munkanapon belül értesíteni.

4. A képviseleti jogosultság nem terjed ki a szerződés módosítására, illetve olyan utasítás átadás-átvételére, amely közvetlenül vagy közvetve a jelen szerződés módosítását eredményezné.

**XII. ÁLTALÁNOS RENDELKEZÉSEK**

1. Irányadó jog: Felek kifejezetten megállapodnak, hogy jelen megállapodás egészére – így különösen a szerződés megkötésére, anyagi és alaki érvényességére, kötelmi hatásaira, a Szerződést megerősítő mellékkötelezettségekre, a szerződéssel kapcsolatos követelések beszámíthatóságára – a magyar jog rendelkezéseit kell alkalmazni.

2. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni.

3. **Vállalkozó a Szerződés megkötésének időpontjában, majd - a később bevont alvállalkozók tekintetében - a Szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni (a megnevezésen túl az elérhetőség, valamint a képviseletre jogosult megjelölésével), amely részt vesz a Szerződés teljesítésében.** Vállalkozó a bejelentéssel együtt köteles a Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. Vállalkozó a Szerződés teljesítésének időtartama alatt köteles a Megrendelőt tájékoztatni az alvállalkozók bejelentésben közölt adatainak változásáról.

Vállalkozó köteles a Megrendelőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

Vállalkozó kifejezetten nyilatkozik, hogy a szerződés teljesítése során nem vesz igénybe az eljárásban előírt kizáró okok hatálya alatt álló alvállalkozót.

4. Megrendelő felhívja Vállalkozó figyelmét, hogy az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. A kötelezettséget vállaló (Megrendelő) ezen feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni azzal, hogy ahol az Áht. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

5. Vállalkozó képviselője kijelenti, hogy Vállalkozó képviseletére és a jelen szerződés aláírására megfelelő jogosultsággal rendelkezik azzal, hogy az ezzel összefüggésben felmerülő károkért a polgári jog szabályai szerint felelősséggel tartozik Megrendelő felé.

6. A Szerződés példányaiból minden felet kettő (2) darab eredeti példány illeti meg.

7. Jelen szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

Mellékletek:

1. számú melléklet: Feladatleírás

2. számú melléklet: Megrendelési lap

3. számú melléklet: Lomtalanítási munkalap

4. számú melléklet: Átláthatósági nyilatkozat

5. számú melléklet: Nyilatkozat teljesítés jogszabályoknak megfelelőségéről

|  |  |
| --- | --- |
| **EVIN Erzsébetvárosi Ingatlangazdálkodási Nonprofit Zrt.** | **………………...** |
| Aláírás:  ……………………………………..……. | Aláírás:  ………………………..…………... |
| **Dr. Halmai Gyula**  **vezérigazgató**  Megrendelő | ……………………..  ……………………..  Vállalkozó |
|  |  |
| Budapest, …… év ………. hó …… napján | Budapest, …… év ……….. hó ……. napján |

1. számú melléklet:

Feladatleírás

2. számú melléklet:

**Megrendelési lap**

**Lomtalanítási munkákhoz**

**Munka sorszáma:**

**Megrendelő:**

|  |  |  |
| --- | --- | --- |
| Munkavégzés pontos helye: | Budapest, VII. kerület  **utca:** **hsz:** **emelet:** **ajtó:** | |
| Megrendelő képviselőjének neve és telefonszáma:  (gondnok, műszaki referens, cégvezető, ügyvezető lehet) | Név:  Telefon: | |
| Bejelentés időpontja: | Budapest, 20... év ...hó ... nap .... óra .. perc | |
| Vállalkozónak továbbítás időpontja: | Budapest, 20... év ...hó ... nap .... óra .. perc | |
| Elvégzendő munka:  …………………………………………………………………………………………………………….  …………………………………………………………………………………………………………….  A munkavégzésre készült költségvetést elfogadom és megrendelem:  Dátum:  Megrendelő: Vállakozó: | | |
| Elvégzett munkáról fényképek készítése szükséges: | | igen nem |
| Budapest, 20.... év ... hó ... nap  …………………………..………. …………………………………………  **Megrendelő Vállalkozó** | | |

3. számú melléklet:

**VII. KER.** LOMTALANÍTÁSI MUNKALAP

Munkavégzés helye: Budapest, VII. kerület …………………………………………….. út, tér, utca, krt.

……………………………………………………………………………………………………. emelet, ajtó

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A megrendelt munka leírása: | | | | | | | | | | | | | | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  | Munkaszám: | | | | | | |  |  |  | Kelt: | | | | | | | | |  |  |  | megrendelő | | | | | | | | | | | | |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Az elvégzett munka tételes leírása: | | | | | | | | | | | | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| A munkát felelősséggel végző dolgozó: | | | | | | | | | | | |  | A munkát kifogástalanul átvettem: | | | | | | | | | |  | A munka szakszerű elvégzését, teljesítését igazolom: | | | | | | | | | | | | |
|  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Kelt: ................................... | | | | | | | | | | | |  | Kelt: ............................. | | | | | | | | | | | Kelt: ................................... | | | | | | | | | | | |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

4. számú melléklet:

**Vállalkozó Átláthatósági Nyilatkozata**

Alulírott **………………..** mint a **……………… (………………………………….)** ügyvezetője nyilatkozom **büntetőjogi és polgári jogi felelősségem tudatában, hogy** **a nemzeti vagyonról szóló 2011. évi CXCVI. törvény 3. § (1) bekezdés 1 pontjának …..) alpontja alapján átlátható szervezetnek minősül:**

A **………..** olyan belföldi jogi személy, amely megfelel a következő feltételeknek:

* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, **a tényleges tulajdonos neve, lakcíme:**

**………………………………**.

* Magyarországon rendelkezik adóilletőséggel;

* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak.

Kelt.: …………………………………………

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**cégszerű aláírás**

5. számú melléklet:

**Nyilatkozat teljesítés jogszabályoknak megfelelőségéről**

Alulírott **………………..** mint a **……………… (………………………………….)** Vállalkozó ügyvezetője nyilatkozom, hogy Vállalkozó az „Ingatlanok kiürítése” tárgyú szerződés teljesítése során a vonatkozó jogszabályi rendelkezések maradéktalan betartásával járt el:

* Vállalkozó a keletkező hulladékok és veszélyes hulladékok kezelése, szállítása és leadása során a hulladékról szóló 2012. évi CLXXXV. törvényben és a veszélyes hulladékkal kapcsolatos egyes tevékenységek részletes szabályairól szóló 225/2015. (VIII. 7.) Korm. rendeletben foglaltak szerint járt el.
* Vállalkozó munkavállalói/alvállalkozói a vonatkozó jogszabályi rendelkezéseket ismerik, betartják, valamint a Vállalkozó vezetősége is különös figyelmet fordít azok betartatására.

Kelt.: ………………………

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**cégszerű aláírás**