**ADÁSVÉTELI SZERZŐDÉS**

**/tervezet/**

|  |  |
| --- | --- |
| **Vevő neve** | **Bischitz Johanna Integrált Humán Szolgáltató Központ** |
| címe | 1072 Budapest, Nyár u. 7. II. emelet |
| adószáma | 15507228-2-42 |
| képviselője | Farkas Tünde igazgató |
|  | |
| **Eladó neve** |  |
| székhelye |  |
| cégjegyzékszáma |  |
| adószáma |  |
| képviselője |  |
| számlavezető pénzintézete |  |
| bankszámla száma |  |

1. **ELŐZMÉNYEK**
   1. Felek a jelen Szerződés előzményeként rögzítik, hogy Vevő, mint Ajánlatkérő *„Ápolási-gondozási eszköz és bútor beszerzés”* tárgyában a a Kbt. 112. § (1) bekezdés b) pontja szerinti nemzeti nyílt közbeszerzési eljárást folytatott le 3 részajánlattételi lehetőséggel, melynek keretében a ....... részre Eladót hirdette ki az eljárás nyertesének.
   2. A Felek az előzmények ismeretében a jelen Szerződést kötik egymással.

1.3. A Szerződés a Felek általi aláírással, annak napján hatályba lép.

1. **A SZERZŐDÉS TÁRGYA**

2.1. A Szerződés tárgya: Ápolási-gondozási eszköz és bútor beszerzés

*1. rész: betegágy+matrac(ok)*

*2. rész: ápolási segédeszközök*

*3. rész: egészségügyi bútorok*

2.2. A Szerződés tárgyát és terjedelmét a közbeszerzési dokumentumok és az Eladó nyertes ajánlata képezi, melyek alapján Vevő az Eladó ajánlatában foglalt feltételekkel megvásárolja az Eladótól a megjelölt eszközöket, azzal, hogy azok helyszínre történő szállítását, szükség esetén összeszerelését és üzembe helyezését Eladó vállalja. Felek a közbeszerzési dokumentumokban a szolgáltatott eszközök darabszáma vonatkozásában mennyiségi eltérést nem tesznek lehetővé.

2.3. Az Eladó a Szerződés maradéktalan teljesítését jelen Szerződés aláírásával elvállalja.

2.4. Az Eladó a nyertes ajánlatában bemutatott műszaki paramétereknek megfelelő eszköz szállítására köteles. Eladó szakmai ajánlata a jelen Szerződés mellékletét képezi.

2.5. A szállításra kerülő eszközöknek CE minősítéssel kell rendelkezniük.

1. **A SZERZŐDÉS TELJESÍTÉSÉNEK HELYE, MÓDJA, HATÁRIDEJE**

3.1. A teljesítés helye: 1071 Bp. Dózsa György út 46. és 1071 Bp. Peterdy utca 16., a jelen Szerződés mellékletét képező intézményi paraméterek szerint.

Vevő előnyben részesíti és lehetőség szerint kéri a környezetbarát csomagolás alkalmazását. Eladó vállalja, hog az áruk/termékek csomagolóanyagát az adott teljesítési helyről további költség igény nélkül elszállítja.

3.2. A teljesítés (szállítás / összeszerelés / üzembe helyezés) határideje: szerződéskötéstől számított 2 (kettő) hónap. Előteljesítés lehetséges.

Jelen Szerződés elválaszthatatlan mellékletét képezi az Eladó, mint nyertes ajánlattevő ajánlathoz benyújtott és Vevővel a szerződéskötést megelőzően pontosított, Vevő által jóváhagyott kiszállítási/összeszerelési/üzembehelyezési ütemterve.

3.3. Késedelmes teljesítés esetén az Eladó késedelmi kötbér fizetésére köteles, melynek mértéke késedelemmel érintett eszköz(ök) nettó vételára után számított 1 % / munkanap, a késedelmi kötbér maximális mértéke 10 munkanapi tételnek megfelelő mértékű összeg. A 10 munkanapot meghaladó késedelem esetén Vevő jogosult a Szerződéstől elállni és meghiúsulási kötbért követelni, melynek mértéke a teljes nettó vételár 15 %-a. Meghiúsulás a Szerződés felmondását megalapozó súlyos szerződésszegés.

3.4. Hibás teljesítés esetén Eladó a hibás eszköz kijavítására, cseréjére köteles. Hibás teljesítésnek minősül, ha Eladó nem a közbeszerzési eljárásban benyújtott szakmai ajánlatában foglalt műszaki paraméterekkel rendelkező eszközt szállít le a Vevő részére. A kijavítás / csere megtörténtéig Eladó hibás teljesítési kötbér fizetésére köteles, melynek mértéke, maximuma és alapja a késedelmi kötbérrel egyezik.

* 1. A késedelmi, hibás teljesítési és a meghiúsulási kötbér együttesen, azonos jogalapra történő hivatkozással nem követelhető. A kötbérek csak akkor érvényesíthetők, ha a késedelem, hibás teljesítés, illetve meghiúsulás olyan okból kifolyólag következett be, amelyért az Eladó felelős.
  2. Az Eladó a nyertes ajánlatában bemutatott műszaki paramétereknek megfelelő eszköz szállítására köteles. Ennek elmulasztása esetén a termék cseréjére köteles, melynek megtörténtéig késedelmi kötbér fizetésére köteles. Amennyiben a termék nem cserélhető, Eladó hibás teljesítési kötbér fizetésére köteles, melynek mértéke a hibás teljesítéssel érintett eszköz(ök) nettó vételára után számított 15 %.

1. **A SZERZŐDÉSES ÁR**
   1. Eladó a Szerződés tárgyát képező eszközöket az ajánlatban megadott árral és feltételekkel szolgáltatja. Eladót a jelen Szerződés szerinti eszközök szolgáltatásáért mindösszesen **…………….. Ft[[1]](#footnote-1), azaz ………………………… forint + Áfa vételár, ellenérték** (a továbbiakban: Ellenérték) illeti meg, melynek tartalma az ajánlatban részletezett. Felek az ÁFA-t a mindenkor hatályos ÁFA-tv. rendelkezéseinek megfelelően számítják.

Az ellenszolgáltatás tartalmazza az eszközök beszerzésével, helyszínre történő szállításával, szükség esetén összeszerelésével és üzembe helyezésével kapcsolatban felmerülő valamennyi költséget, díjat. A jelen pontban meghatározott ellenérték tartalmazza Eladónak a jelen Szerződés teljesítésével kapcsolatos minden költségét, ezen felül az Eladó egyéb fizetési, vagy megtérítési igénnyel nem élhet.

* 1. Az elszámolás a Vevő által ténylegesen átvett – teljesítés igazoláson szereplő – eszközök alapján történik. Az elszámolás és a kifizetés pénzneme: forint
  2. Eladó alábbiak szerint jogosult számlát benyújtani:
* előlegszámla – ellenszolgáltatás 20 %-ról a szerződéskötést követő 15 napon belül,
* végszámla a szerződésszerű teljesítést (szállítást + összeszerelést + üzembe helyezést) követően, melynek összegéből az igényelt előleg levonásra kerül.
  1. Eladó kötelezettséget vállal, hogy nem fizet, illetve számol el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontjai szerinti feltételeknek nem megfelelő társaság tekintetében merülnek fel, és amelyek Eladó adóköteles jövedelmének csökkentésére alkalmasak.
  2. Eladó kötelezettséget vállal, hogy a Szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
  3. A külföldi adóilletőségű Eladó köteles jelen Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.
  4. Vevő az ellenszolgáltatást önerőből teljesíti.
  5. Vevő köteles fogadni és feldolgozni az olyan elektronikus számlákat, amelyek megfelelnek az EN 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának.

1. **A SZERZŐDÉS TELJESÍTÉSÉNEK MÓDJA**

5.1. A Felek a jelen Szerződésben foglalt feladatok minél magasabb szintű megvalósítása érdekében kötelesek folyamatosan együttműködni. A kapcsolattartásra kijelölt személyek:

|  |  |
| --- | --- |
| **Vevő részéről** |  |
| cím | 1072 Budapest, Nyár u. 7. II. emelet |
| telefonszám |  |
| e-mail cím |  |
| **Eladó részéről** |  |
| cím |  |
| telefonszám |  |
| e-mail cím |  |

5.2. Eladó az ajánlatában foglaltak szerint jogosult a teljesítésbe alvállalkozókat bevonni. Köteles a Szerződés teljesítésében közreműködni az olyan alvállalkozó, amely a közbeszerzési eljárásban részt vett az Eladó alkalmasságának igazolásában.

Eladó a jelen Szerződés megkötésének időpontjában, majd – a később bevont alvállalkozók tekintetében – a Szerződés teljesítésének időtartama alatt köteles előzetesen a Vevőnek valamennyi olyan alvállalkozót bejelenteni, amely részt vesz a Szerződés teljesítésében. Eladó a bejelentéssel együtt köteles a Vevőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. Eladó a Szerződés teljesítésének időtartama alatt köteles a Vevőt tájékoztatni az alvállalkozók bejelentésben közölt adatainak változásáról. Eladó a Szerződésbe foglaltan nyilatkozik arról, hogy a Szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót. Vevő részére e kötelezettség végrehajtásáról külön nyilatkozatot vagy más igazolást nem kell benyújtani. Eladó köteles a Vevőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

Az olyan alvállalkozó vagy szakember helyett, aki, vagy amely a közbeszerzési eljárásban részt vett az Eladó alkalmasságának igazolásában, csak a Vevő hozzájárulásával és abban az esetben vehet részt a teljesítésben más alvállalkozó, ha a szerződéskötést követően – a szerződéskötéskor előre nem látható ok következtében – beállott lényeges körülmény, vagy az alvállalkozó bizonyítható hibás teljesítése miatt a Szerződés, vagy annak egy része nem lenne teljesíthető a megjelölt alvállalkozóval, és ha az Eladó az új alvállalkozóval együtt is megfelel azoknak az alkalmassági követelményeknek, melyeknek az Eladó a közbeszerzési eljárásban az adott alvállalkozóval együtt felelt meg.

Az alvállalkozó személye nem módosítható olyan esetben, amennyiben egy meghatározott alvállalkozó igénybevétele az érintett szolgáltatás sajátos tulajdonságait figyelembe véve a közbeszerzési eljárásban az ajánlatok értékelésekor meghatározó körülménynek minősült.

Eladó és alvállalkozói teljesítési kötelezettségét teljesítheti az Eladó, vagy a nem természetes személy alvállalkozó jogutódja, ha ezek valamelyike, mint jogi személy átalakul, szétválik, más jogi személlyel egyesül vagy a rá vonatkozó szabályok szerint más módon jogutódlással megszűnik. Az Eladó a teljesítésbe bevont partner(ek) munkájáért úgy felel, mintha a munkát maga végezte volna el.

5.3. Eladó és bevont partnerei kötelesek a feladataikat a Vevő előírásainak megfelelően, a tőle elvárható legmagasabb színvonalon, a Vevő érdekében ellátni.

5.4. Vevő feladata különösen:

* az Eladó által a feladat elvégzéséhez igényelt információkat, adatokat és dokumentumokat az Eladó által kért határidőben az Eladó rendelkezésére bocsátani, illetve bocsáttatni;
* az Eladóval együttműködni;
* az eszközök átvételekor az eszközök mennyiségi és megfelelőségi vizsgálatát elvégezni;
* a Szerződés szerinti feladatok elvégzése esetén a teljesítést igazolni;
* szavatossági igényeit mielőbb jelezni;
* a jótállási kötelezettségek teljesítése során együttműködni az Eladóval.

5.5. Eladó feladata különösen:

* a jelen Szerződés szerinti, Eladó által benyújtott szakmai ajánlatnak megfelelő eszközöket beszerezni;
* a Vevővel előre egyeztetett időpontban, az ütemtervben foglaltakhoz igazodva az eszközöket a helyszínre szállítani;
* az eszközöket szükség esetén összeszerelni;
* az eszközök üzembe helyezéséhez szükséges feladatokat és üzembe helyezést elvégezni;
* a szállított eszközökre az átadás-átvételtől számított **24 + ...... [[2]](#footnote-2) hónap, azaz mindösszesen ............... hónap jótállást vállalni**;
* a jótállás időtartama alatt, a jótállás körébe eső hiba esetén **...... [[3]](#footnote-3) órán belül a helyszíni szervizelést, adott esetben termékcserét elvégezni**;
* ha a jótállás körébe eső hiba javítása 72 órán belül nem végezhető el, csereeszközt biztosítani;
* tulajdonosi szerkezetét a Szerződés teljesítésének időtartama alatt a Vevő számára megismerhetővé tenni és a Kbt. 143. § (3) bekezdés szerinti ügyletekről a Vevőt haladéktalanul értesíteni.

5.6. Eladó a helyszíni szervizelésre / termékcserére vállalt, illetve a csereeszköz biztosítására kötelezően előírt 72 órás időtartamra vonatkozó késedelme esetén alkalmanként és termékenként 50.000.,- Ft összegű késedelmi kötbér fizetésére köteles a Vevő részére.

1. **A TELJESÍTÉS IGAZOLÁSA, FIZETÉSI FELTÉTELEK**

6.1. Felek megállapodnak abban, hogy a Vevő a Szerződés teljesítésének elismeréséről (teljesítésigazolás), vagy az elismerés megtagadásáról az Eladó teljesítésétől, vagy az erről szóló írásbeli értesítés kézhezvételétől számított 5 munkanapon belül írásban nyilatkozik.

6.2. A számla ellenértékét Vevő az igazolt szerződésszerű teljesítést követően, utólag egyenlíti ki a Kbt. 135. § (1) és (6) bekezdése, a 2013. évi V. törvény (Ptk.) 6:130. § (1) – (3) bekezdése szerint átutalással. A számla fizetési határideje: 30 nap. A számlán fel kell tüntetni a Szerződés iktatószámát.

6.3. A számla kiállításának alapja a Vevő által kiállított teljesítés igazolás. Amennyiben nem állapítható meg egyértelműen a számla kézhezvételének időpontja, vagy az ajánlattevőként szerződő fél a teljesítést megelőzően nyújtja be a számlát, az ellenszolgáltatás teljesítése a Szerződésben meghatározott módon és tartalommal történő teljesítés napját követő 30 napon belül történik.

6.4. A teljesítés igazolására a Vevő képviseletében Farkas Tünde igazgató jogosult.

6.5. Ha a Vevő a számla végösszegének kifizetésével késedelembe esik, a Ptk. 6:155. § (1) bekezdése szerinti késedelmi kamatot köteles fizetni.

1. **A SZERZŐDÉS MEGSZŰNÉSE**

7.1. A jelen Szerződés az aláírás napjától a Szerződés maradéktalan teljesítéséig tartó határozott időre jön létre.

7.2. Vevő a köteles a Szerződést felmondani, vagy – a Ptk.-ban foglaltak szerint – attól elállni, ha a Szerződés megkötését követően jut tudomására, hogy a szerződő fél (Eladó) tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

7.3. Vevő a Szerződést felmondhatja, vagy – a Ptk.-ban foglaltak szerint – a Szerződéstől elállhat, ha:

1. feltétlenül szükséges a Szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;

b) a Vállalkozó nem biztosítja a 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.

Vevő köteles a Szerződést felmondani, vagy – a Ptk.-ban foglaltak szerint – attól elállni, ha a Szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

Vevő a Kbt. 143. § (3) alapján jogosult és egyben köteles a Szerződést felmondani,– ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon –, ha

a) a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

b) a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

7.4. Vevő a 10 munkanapot meghaladó késedelem esetén jogosult a jelen Szerződéstől elállni, és 15 % mértékű meghiúsulási kötbért követelni. A kötbér alapja a teljes ellenérték nettó összege.

7.5. Vevő az Eladó súlyos szerződésszegése esetén jogosult a jelen Szerződést felmondani, illetve az Eladó teljesítésének felajánlásáig a Szerződéstől elállni, és az Eladótól 15 % mértékű meghiúsulási kötbért követelni. A kötbér alapja a teljes ellenérték nettó összege. Súlyos szerződésszegésnek minősül különösen a jelen adásvételi szerződés 4.4., 4.5. és 5.5. pontjában foglaltak megsértése, vagy elmulasztása.

1. **EGYÉB RENDELKEZÉSEK**

8.1. Eladó a jelen Szerződéssel összefüggésben tudomására jutott üzleti és egyéb titkot, más hasonló adatot, információt köteles bizalmasan kezelni, azt kizárólag a jelen szerződés teljesítéséhez használhatja fel. A Felek titoktartási kötelezettsége a szerződés teljesítését követően is fennmarad.

8.2. Amennyiben a kormányzati ellenőrzésre jogosult szervek a szerződés bármely részével, vagy teljesítésével kapcsolatban információt igényelnek, úgy ezt a felek e szervek részére teljesíteni kötelesek és egyikük sem hivatkozhat üzleti titokra, vagy más bizalmassági szabályra. Ilyen esetekben az üzleti titok sérelméből eredően egyik fél sem támaszthat kártérítési igényt a másik féllel szemben.

8.3. A Felek kijelentik, hogy a Szerződés megkötésére vonatkozó belső előírásokat megtartották, jelen megállapodás érvényességéhez egyéb hozzájárulásra, vagy nyilatkozatra nincs szükségük. Minden olyan változásról, amely a jelen esetleges Szerződés módosítását igénylik, haladéktalanul értesítik egymást. Felek tudomásul veszik, hogy jelen Szerződés módosítására kizárólag a Kbt. 141. § foglalt rendelkezések figyelembevétele alapján van lehetőség. A szerződés módosítása kizárólag írásban történhet.

8.4. Jelen Szerződést bármelyik fél a másik fél jelentős szerződésszegése esetén mondhatja fel, ha a másik fél írásbeli felszólítás ellenére sem orvosolja a hibás teljesítést. Vevő részéről jelentős szerződésszegésnek minősül különösen, ha a Vevő az Eladónak az indokolt utasítások és lényeges információk kiadásával indokolatlanul késedelembe esik, és ezzel az Eladó teljesítését veszélyezteti. Felek súlyos szerződésszegésének minősül továbbá, ha a kézhez vett elektronikus levél olvasását (illetőleg az olvasási visszaigazolást) szándékosan, vagy súlyosan gondatlanul mulasztja el a kapcsolattartásra kijelölt személy. E tény a kézbesítési visszaigazolást követő telefonos egyeztetéssel ellenőrizhető.

8.5. Szerződő Felek jelen Szerződés teljesítése során tett nyilatkozatai a másik fél tudomásszerzésével hatályosulnak. A Felek abban állapodnak meg, hogy tudomásul vett nyilatkozatnak tekintik az e-mail-ben, illetve faxon elküldött nyilatkozatot is, feltéve, hogy a címzett a levél kézhezvételének tényét, és tartalmának megismerését (ha mellékletek vannak, azokét is) szintén e-mailben a küldő félnek visszaigazolta, illetve a fax-visszaigazolás a küldő fél részére visszaérkezett.

8.6. A Felek adataiban történő változást, a Felek nem tekintik szerződésmódosításnak, azokat bármely fél a másik félhez intézett írásbeli nyilatkozatával egyoldalúan és joghatályosan közölheti.

8.7. Szerződő Felek magukra nézve kötelezőnek fogadják el, hogy a Kbt. és az államháztartásról szóló 2011. évi CXCV. törvény szerinti illetékes ellenőrző szervezetek feladat- és hatáskörüknek megfelelően a közbeszerzési eljárásokat és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

8.8. Mind a Szerződés időtartama alatt, mind pedig a nyilvántartások megőrzési időtartama lejáratáig az Eladónak lehetővé kell tenni a Vevő, az Állami Számvevőszék, az Európai Számvevőszék és az Európai Bizottság illetékes szervezetei, a Kormány által kijelölt belső ellenőrzési szerv, a Kormányzati Ellenőrzési Hivatal, a 2011. évi CXCV. törvény szerinti fejezetek ellenőrzési szervezetei, a Kincstár, a projektért felelős Irányító Hatóság és Közreműködő Szervezet, a kifizető hatóság, valamint a Kbt. és az államháztartásról szóló 2011. évi CXCV. törvény szerinti bármely egyéb illetékes ellenőrző szervezet törvényes vagy meghatalmazott képviselőinek a szolgáltatásokhoz kapcsolódó nyilvántartások, számlák, a szolgáltatások megvalósítását igazoló okmányok, bizonylatok helyszínen történő ellenőrzését vagy könyvvizsgálatát, azokról másolatok készítését vagy rendelkezésre bocsátását.

8.9. Felek a jelen Szerződésből eredő esetleges jogvitáikat elsősorban tárgyalásos úton kötelesek rendezni. A Szerződés által nem érintett egyéb kérdésben a mindenkor hatályos jogszabályi rendelkezések, különösen a Polgári Törvénykönyvről szóló 2013. évi V. törvény előírásai az irányadók.

8.10. A jelen Szerződés módosítása kizárólag írásban, a jelen szerződésre érvényes formai kényszer megtartása mellett lehetséges.

A jelen Szerződés 3 (három) eredeti példányban készült, amelyből 2 (kettő) példány a Vevőt, míg 1 (egy) példány az Eladót illeti meg.

A Szerződést a Felek áttanulmányozták, és mint akaratukkal mindenben egyezőt, jóváhagyólag írták alá.

Kelt: Budapest, 2024. ………………….

|  |  |
| --- | --- |
| Vevő  **Bischitz Johanna Integrált Humán Szolgáltató Központ**  Képv. Farkas Tünde igazgató | Eladó |
| Jogi ellenjegyző:  \_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Pénzügyi ellenjegyző:  \_\_\_\_\_\_\_\_\_\_\_\_\_\_\_\_\_\_\_\_\_\_ |  |

*Mellékletek:*

* *tételes árazott költségvetés*
* *intézményi paraméterek a helyszínekre vonatkozóan*
* *kiszállítási/összeszerelési/üzembehelyezési ütemterv*

1. Nyertes ajánlattevő által vállalt ajánlati ár. [↑](#footnote-ref-1)
2. Nyertes ajánlattevő által vállalt többletjótállás időtartama. [↑](#footnote-ref-2)
3. Nyertes ajánlattevő által vállalt időtartam. [↑](#footnote-ref-3)