KÖZBESZERZÉSI DOKUMENTUMOK



**"Ingatlanok kiürítése"**

**„Erzsébetvárosi ingatlanok lomtalanítási munkáinak elvégzése”**

**EKR000434872024**

1. Az eljárás
   1. Az **EVIN Erzsébetvárosi Ingatlangazdálkodási Nonprofit Zrt.** (továbbiakban: Ajánlatkérő) a közbeszerzésekről szóló 2015. évi CXLIII. törvény (a továbbiakban: Kbt.) 112. § (1) bekezdés b) pontjának alkalmazásával **hirdetménnyel induló** nyílt közbeszerzési eljárást indít, melynek keretében az ajánlattételi felhívásban és a közbeszerzési dokumentumokban meghatározott feltételek szerint kéri az ajánlatokat benyújtani az Ajánlattevőktől.
   2. A jelen közbeszerzési eljárás lebonyolítására a Kbt. szabályai szerint kerül sor. A Kbt. vonatkozó rendelkezései abban az esetben is irányadók, ha erre a közbeszerzési dokumentumok külön nem tesznek utalást.
   3. Ajánlatkérő felhívja ajánlattevők figyelmét, hogy közbeszerzési eljárását az EKR- ben bonyolítja le. Az eljárás elektronikus lefolytatására irányadó az elektronikus közbeszerzés részletes szabályairól szóló 424/2017. (XII. 19.) Korm. rendelet (e- Kr.). Az EKR üzemeltetését és fenntartását a 60/2014. (III. 6.) Korm. Rendelet alapján az Új Világ Nonprofit Kft. végzi (<https://ujvilag.gov.hu/ekr>). Az EKR használatával kapcsolatos útmutató elérhető: <https://ekr.gov.hu/portal/tamogatas>

Ajánlatkérő a közbeszerzési dokumentumokat teljes terjedelmükben, elektronikus úton az EKR-ben hozzáférhetővé teszi.

* 1. Az eljárásban nem lehet tárgyalni, Ajánlatkérő a benyújtott ajánlatokat tárgyalás nélkül, az abban leírt információk alapján bírálja el. Ajánlattevőknek az ajánlattételi határidő lejártával egyidejűleg ajánlati kötöttsége keletkezik.
  2. **Eljáró tanácsadó:**

Név: dr. Rudolf Róbert Márton

Címe: 1118 Budapest, Pálinkás Antal u. 6.

Elérhetősége: [kozbeszerzes@budaporta.hu](mailto:kozbeszerzes@budaporta.hu)

Név: dr. Fekete Júlia

Címe: 3232 Gyöngyös, Avar u. 7/2

Elérhetősége: [kozbeszerzes@budaporta.hu](mailto:kozbeszerzes@budaporta.hu)

1. Kiegészítő tájékoztatás

Amennyiben az Ajánlattevő - a megfelelő ajánlat benyújtása érdekében - az eljárást megindító felhívásban, illetve a közbeszerzési dokumentumokban közölt információkkal kapcsolatosan kiegészítő (értelmező) tájékoztatást igényel, úgy kizárólag írásban - a kérdéssel érintett rész megjelölésével (pl. felhívás vagy a közbeszerzési dokumentum melyik pontja, bekezdése stb.) - az EKR-ben, az ajánlattételi határidő lejárta előtt ésszerű határidőben megkeresheti az Ajánlatkérőt. Ajánlatkérő ésszerű időnek az ajánlattételi határidő lejárta előtti harmadik munkanapot tekinti.

* 1. Ha a tájékoztatást az Ajánlatkérő nem tudja határidőben megadni, vagy a kiegészítő tájékoztatással egyidejűleg a közbeszerzési dokumentumokat módosítja, köteles az ajánlattételi határidőt meghosszabbítani, amely meghosszabbításnak arányban kell állnia a kiegészítő tájékoztatásban közölt információk, vagy változás jelentőségével.

1. **Tájékoztatás azon szervezetekről, melyektől az Ajánlattevő tájékoztatást kaphat a teljesítés helye szerinti környezetvédelmi, szociális és munkajogi követelményekről:**

A Kbt. 73. § (4) bekezdésében foglaltak alapján a Kbt. 73. § (1) bekezdés e) pontja alapján érvénytelen az ajánlat különösen, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a Kbt. 4. sz. mellékletében felsorolt környezetvédelmi, szociális és munkajogi rendelkezések írnak elő. Ajánlatkérő a Kbt. 73. § (5) bekezdése alapján a következőkben tájékoztatásként közli azoknak a szervezeteknek a nevét, amelyektől az Ajánlattevő tájékoztatást kaphat az előzők szerinti azon követelményekről, amelyeknek a teljesítés során meg kell felelni. Ajánlatkérő a közbeszerzési eljárásban külön információk feltüntetését nem írja elő az ajánlatban, csak azt ellenőrzi, hogy az ajánlatban feltüntetett információk nem mondanak-e ellent a jelen pontban meghatározott követelményeknek.

**Miniszterelnökség**

1357 Budapest, Pf. 6.

Tel.: +36-1-795-5000

E-mail: erkeztetok@me.gov.hu

Nemzeti Népegészségügyi Központ

1097 Budapest, Albert Flórián út 2-6.

Levelezési címe: 1437 Budapest, Pf. 777

Központi telefonszám: +36 1 476 1100

E-mail: tisztifoorvos@nnk.gov.hu

**Munkavédelem:**

Budapest Főváros Kormányhivatala,

Nyugat-Pesti Építésügyi és Építésfelügyeleti Osztály

1051 Budapest, Sas utca 19.

Tel.: (1) 896-6549

E-mail: epitesugy-nyugatpest@bfkh.gov.hu

Foglalkoztatás-felügyeleti és Munkavédelmi Főosztály

1035 Budapest, Váradi utca 15.

Tel.: +36-1-323-3600

E-mail: munkavedelem.munkaugy@mvmu.bfkh.gov.hu

**Adózás:**

Nemzeti Adó- és Vámhivatal

NAV Kelet-budapesti Adó- és Vámigazgatósága

1144 Budapest, Gvadányi utca 69. Levelezési cím: 1438 Budapest, Pf. 512.

Telefon: +36 (1) 467-7100; általános ügyféltájékoztató: 1819

1. **Az ajánlat nyelve**
   1. Az ajánlat és az annak részét képező valamennyi dokumentum, továbbá minden, az Ajánlatkérő és az Ajánlattevő között az ajánlattal kapcsolatban folytatott levelezés, illetve dokumentum nyelve a magyar. Ajánlatkérő nem teszi levetővé a magyar mellett más nyelv használatát.
   2. Az Ajánlattevő nem magyar nyelven is becsatolhat dokumentumokat. Az idegen nyelven benyújtott iratok esetében vagy a 24/1986. (VI. 26.) MT rendelet a szakfordításról és tolmácsolásról - szerinti hiteles magyar nyelvű fordítást vagy az Ajánlattevő által készített vagy készíttetett felelős fordítást kell benyújtani. Utóbbi esetben az Ajánlattevőnek kifejezetten nyilatkoznia kell, hogy a fordítás tartalma mindenben megegyezik az idegen nyelvű okirattal. A fordítás tartalmának helyességéért az Ajánlattevő a felelős. Az ajánlat értelmezési szempontjából a magyar fordítás az irányadó.
2. **Az ajánlat benyújtásának módja**
   1. Amennyiben ajánlatkérő a közbeszerzési eljárás során valamely dokumentum benyújtását írja elő, a dokumentum benyújtható az EKR-ben kitöltött elektronikus űrlap alkalmazásával, vagy – amennyiben az adott dokumentumra a nyilatkozattétel nyelvén elektronikus űrlap nem áll rendelkezésre – a papíralapú dokumentum egyszerű elektronikus másolata formájában.
   2. Az ajánlathoz csatolni kell az ajánlatban szereplő nyilatkozatokat aláíró ajánlattevő képviseletére jogosult személy(ek) **aláírási címpéldányát**, vagy a 2006. évi. V. törvény 9. § (1) bekezdés szerinti **aláírás mintáját** **elektronikus úton**, .**pdf formátumban**. Amennyiben az ajánlatot meghatalmazott írja alá, csatolni kell a cégkivonat szerint az ajánlattevő képviseletére feljogosított tisztségviselőtől kapott teljes bizonyító erejű magánokiratba foglalt meghatalmazás egyszerű másolati példányát.
   3. Üzleti titok, az adatok nyilvánossága:

A Kbt. 44. § alapján az ajánlattevő az ajánlatában, hiánypótlásában vagy felvilágosításban, valamint a Kbt. 72. § szerinti indokolásban elkülönített módon elhelyezett, üzleti titkot tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

Az ajánlatkérő felhívja az ajánlattevő figyelmét, hogy amennyiben nem elkülönített módon kerülnek benyújtásra az üzleti titkot képező, vagy azt tartalmazó iratok, azokat az ajánlatkérőnek nincs módjában üzleti titokként kezelni! Az ajánlatkérő felhívja az ajánlattevő figyelmét továbbá, hogy az adatot a Kbt. 44. § (2)-(3) bekezdésébe ütköző módon minősíti üzleti titoknak és ezt az ajánlatkérő hiánypótlási felhívását követően sem javítja; vagy hogy a Kbt. 44. § (1) bekezdése szerinti indokolás a hiánypótlást követően sem megfelelő, az ajánlat érvénytelen.

* 1. Közös ajánlattétel esetén a követelmények:

Amennyiben több gazdasági szereplő közösen tesz ajánlatot a közbeszerzési eljárásban, akkor az ajánlathoz csatolniuk kell az erre vonatkozó megállapodást.

A közös ajánlattevők megállapodásának tartalmaznia kell:

* annak a közös ajánlattevőnek a megnevezését, aki közös ajánlattevők képviseletében eljárhat, továbbá kifejezett nyilatkozatot arra vonatkozóan, hogy az adott eljárás tekintetében az EKR-ben elektronikus úton teendő nyilatkozatok megtételekor közös ajánlattevők képviseletében eljárhat.
* a szerződés teljesítéséért egyetemleges felelősségvállalást minden tag részéről;
* ajánlatban vállalt kötelezettségek és a munka megosztásának ismertetését a tagok és a vezető között.
  1. Az ajánlattevőnek ajánlatát az EKR-ben kell benyújtania. Az EKR rendszeren keresztül benyújtott ajánlat két típusú „dokumentumból” áll:

Kitöltött űrlapokból:

**Amennyiben Ajánlatkérő bármely benyújtandó nyilatkozatra vonatkozóan űrlapot bocsátott rendelkezésre, úgy az adott nyilatkozatra vonatkozó űrlap kitöltése kötelező!** Az űrlapokon aláírás nem fog szerepelni, itt a Kbt. 41/A § (4) bekezdése releváns, miszerint: „Az EKR-ben elektronikus úton tett nyilatkozat tekintetében az ajánlatkérő szervezet vagy ... részvételi jelentkezést a rendszerben benyújtó gazdasági szereplő esetében - a gazdasági szereplő képviselőjének kell tekinteni azt a személyt, aki az EKR-ben az ajánlatkérő szervezet vagy gazdasági szereplő részéről a nyilatkozattételhez szükséges hozzáféréssel és jogosultsággal rendelkezik. Az EKR-ben kitöltött elektronikus űrlapot e vélelem alapján az ajánlatkérő szervezet, illetve a gazdasági szereplő eredeti nyilatkozatának kell tekinteni.”

Elektronikus csatolmányként benyújtott nyilatkozatokból és dokumentumokból:

Ezen dokumentumok kapcsán Ajánlatkérő jogosult meghatározni az egyes dokumentumok elvárt fájlformátumát és a benyújtandó dokumentumokkal kapcsolatos egyéb elvárásait. Ezen elvárásokat Ajánlatkérő az alábbiak szerint fogalmazza meg jelen eljárásban: Ajánlatkérő a Kbt. 41/B. § (2) bekezdése alapján az ajánlatban az alábbi követelményeket írja elő.

Az **elektronikus csatolmányként benyújtásra kerülő dokumentumokat .pdf kiterjesztésű fájlformátumban kell benyújtani**. Az elektronikus csatolmányként benyújtandó dokumentumokat olvashatóan megjelenített, legalább 300\*300-as felbontású elektronikus másolati formában szükséges benyújtani. Ajánlatkérő szerkeszthető fájlformátum alkalmazását és benyújtását kizárólag azon dokumentumok esetében fogadja el, amelyek esetében a szerkeszthető fájlformátumban történő benyújtást kifejezetten előírta. Az elektronikus csatolmányként benyújtásra kerülő dokumentumokat tartalmazó fájlok megengedett maximális mérte file-onként 25 MB (megabájt). Ajánlatkérő felhívja az ajánlattevők figyelmét arra, hogy az informatikai követelményektől csak és kizárólag saját felelősségükre térhetnek el. Ajánlatkérő a 424/2017. (XII.19) Korm. rendelet 11. § (2) és (3) bekezdésében foglaltakat megfelelően alkalmazza.

1. **Az ajánlatok értékelése**

**Értékelési szempontok és súlyszámuk:**

1. **Nettó ajánlati ár (Ft.) - Súlyszám: 95**

**2. Hátrányos helyzetű munkavállaló alkalmazása [(fő) (min. 0 fő, maximum 3 fő)]: - Súlyszám: 5**

Az értékelés során adható pontszám 0-10 pont. Az ajánlatkérő törtek esetén a pontszámokat két tizedes jegyre kerekíti a matematika szabályai szerint.

Az egyes értékelési alszemponthoz/szemponthoz tartozó módszerek alapján meghatározott pontszámok kerülnek megszorzásra az adott értékelési alszemponthoz/szemponthoz tartozó súlyszámmal. A súlyszámmal felszorzott pontszámok ezt követően ajánlattevőnként összeadásra kerülnek és az így meghatározott, legmagasabb pontszám összeggel rendelkező ajánlat minősül legjobb ár-érték arányúnak.

Ha több ajánlatnak azonos a fentiek szerint kiszámított pontszám összege, akkor ajánlatkérő a Kbt. 77. § (5) bekezdésében foglaltak szerint jár el, ami alapján az az ajánlat minősül a legkedvezőbbnek, amely az ajánlati ár szempont vonatkozásában a legmagasabb pontszámot kapta.

**Az értékelés módszerei:**

1. **Nettó ajánlati ár (Ft) értékelési szempont alszempontjai:** a legjobb (legalacsonyabb nettó ajánlati ár) ajánlat a maximális 10 pontot kapja, a többi ajánlat tartalmi elemére pedig a legkedvezőbb tartalmi elemhez viszonyítva, a fordított arányosítás módszerével számolja ki a pontszámokat az ajánlatkérő a Közbeszerzési Hatóságnak a nyertes ajánlattevő kiválasztására szolgáló értékelési szempontrendszer alkalmazásáról szóló útmutatója (Közbeszerzési Értesítő 2020. évi 60. szám; 2020. március 25.) alapján. Az ajánlati árnak minden, a szerződésszerű teljesítés érdekében, valamint a műszaki leírásban és szerződés tervezetben foglaltak szerint felmerülő költséget magában kell foglalnia.

**A nettó ajánlati ár értékelési részszempont alszempontjai:**

1.1. Általános lom elszállítási díj (nettó Ft/m3) – Súlyszám: 20,

1.2. Építési törmelék elszállítási díj (nettó Ft/m3) – Súlyszám: 20,

1.3. Veszélyes hulladék elszállítási díj (nettó Ft/m3) – Súlyszám: 25,

1.4. Anyagmozgatási díj (vegyes hulladék/építési törmelék/veszélyes hulladék /m3 nettó értéke alapján % ban kifejezve; min. 0 % max. 10% / emelet) – Súlyszám: 20.

1.5. Rovarfertőzöttségű és/vagy erősen szennyezett ingatlanok esetén felszámítandó többletdíj %-ban kifejezve, amelynek alapja az elszállítási díjként megajánlott árakhoz igazodik (min. 0 % - maximum 20 %). - Súlyszám: 10

**Az értékelés képlete valamennyi ajánlati árhoz tartozó alszempontnál** (fordított arányosítás):

P= (A legjobb / A vizsgált) X (Pmax — Pmin)

P: a vizsgált ajánlati elem adott szempontra vonatkozó pontszáma

Pmax: a pontskála felső határa (10 pont)

Pmin: a pontskála alsó határa (0 pont)

A legjobb: a legelőnyösebb ajánlat tartalmi eleme (legalacsonyabb érték)

A vizsgáit: a vizsgált ajánlat tartalmi eleme

Az „1.4. Anyagmozgatási díj (vegyes hulladék/építési törmelék/veszélyes hulladék /m3 nettó értéke alapján % ban kifejezve; min. 0 % max. 10% / emelet)” az értékelési tartomány 0 és 10 % között van, 0 % megajánlása azt jelenti, hogy ajánlattevő nem számít fel anyagmozgatási díjat.

Az „1.5. Rovarfertőzöttségű és/vagy erősen szennyezett ingatlanok esetén felszámítandó többletdíj %-ban kifejezve, amelynek alapja az elszállítási díjként megajánlott árakhoz igazodik (min. 0 % - maximum 20 %)” az értékelési tartomány 0 és 20 % között van, 0 % megajánlása azt jelenti, hogy ajánlattevő nem számít fel külön díjat ezen ingatlanoknál.

Erősen szennyezett ingatlan alatt Ajánlatkérő kommunális hulladékkal, emberi- és/vagy állati ürülékkel szennyezett ingatlant ért.

1. **Hátrányos helyzetű munkavállaló alkalmazása [(fő) (min. 0 fő, maximum 3 fő)]:** Jelen szempont vonatkozásában Ajánlatkérő azt vizsgálja, hogy ajánlattevő vállalja-e, és ha igen, akkor hány fő hátrányos helyzetű munkavállaló alkalmazását a szerződés teljesítési időtartamának legalább fele alatt.

Hátrányos helyzetű munkavállaló alatt a foglalkoztatás elősegítéséről és a munkanélküliek ellátásáról szóló 1991. évi IV. törvény szerinti „hátrányos helyzetű munkavállaló” és a „súlyosan hátrányos helyzetű munkavállaló” értendő [57/B. § (4) bekezdés 1. és 2. pont].

A Kbt. 77. § (1) bekezdése alapján a 3 fő és az azt meghaladó vállalásokra egyaránt az értékelési ponthatár felső határával azonos számú pontot ad ajánlatkérő. 0 fő megajánlása esetén ajánlattevő 0 pontot kap.

Ajánlatkérő ezen értékelési szempont esetében az egyenes arányosítás (Közbeszerzési Értesítő 2020. évi 60. szám; 2020. március 25.) módszerét alkalmazza. A legmagasabb érték a legkedvezőbb, az ajánlatkérő a legkedvezőbb tartalmi elemre a maximális pontot (felső ponthatár) adja, a többi ajánlat tartalmi elemére pedig a legkedvezőbb tartalmi elemhez viszonyítva arányosan számolja ki a pontszámokat.

**Az értékelés képlete** (egyenes arányosítás):

P = (A vizsgált / A legjobb) X (P max— Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa (10 pont)

Pmin: a pontskála alsó határa (0 pont)

A legjobb: a legelőnyösebb ajánlat tartalmi eleme (legmagasabb érték)

A vizsgált: a vizsgált ajánlat tartalmi eleme

1. **Adatkezelési tájékoztató**

**Adatfeldolgozó:** Budaporta Közbeszerzési Tanácsadó Kft.

**Adatkezelő:** EVIN Erzsébetvárosi Ingatlangazdálkodási Nonprofit Zrt.

**Adatkezelés helye:** 1071 Budapest, Damjanich utca 12.

**Adatkezelő képviselője:** Dr. Halmai Gyula vezérigazgató

**Adatfeldolgozás helye:** 2040 Budaörs, Ébner György köz 4.

**Adatfeldolgozó elérhetősége:** kozbeszerzes@budaporta.hu

**Az adatkezelés jogalapja:** Az Európai Parlament és Tanács Általános Adatvédelmi Rendeletéről szóló 2016/679 számú rendelet GDPR 6. cikk (1) bek. c) pontja: „az adatkezelés az adatkezelőre vonatkozó jogi kötelezettség teljesítéséhez szükséges;”

Kezelt adatok: titulus, név, cégnév, e-mail cím (privát), e-mail cím (hivatali), lakcím, székhely, születési hely, anyja neve, sz.ig. szám, telefonszám, bankszámlaszám, számlavezető bank neve; alkalmasság/értékelés körében bemutatott szakember neve, címe és elérhetőségei, szakember végzettségével kapcsolatos információk így különösen végzetsége, végzettség megszerzésének dátuma, végzettségét igazoló dokumentum azonosító száma.

**Adatkezelés célja:** közbeszerzési eljárás/beszerzési eljárás bonyolítása, szerződés létrehozatala, kapcsolattartás, szerződésben vállalt kötelezettségek teljesítése, jogszabályban meghatározott iratmegőrzési kötelezettség teljesítése.

Adatkezelés időtartama:

a) A közbeszerzési eljárás előkészítésével, lefolytatásával kapcsolatban keletkezett iratok tekintetében a közbeszerzési eljárás lezárulásától a szerződés teljesítésével kapcsolatos iratot tekintetében a szerződés teljesítésétől számított legalább öt év.

b) Amennyiben a közbeszerzéssel kapcsolatban jogorvoslati eljárás indult, annak - közigazgatási per esetén a közigazgatási per - jogerős befejezésétől számított öt év.

c) Támogatásból megvalósuló közbeszerzési eljárás esetében az adott támogatás folyósítására és felhasználására vonatkozó külön jogszabályban előírt iratmegőrzési kötelezettség időtartama, de legalább öt év.

Érintett jogai: GDPR 15. -19. cikk rendelkezéseiben rögzítettek szerint az alábbiak:

- személyes adatokhoz való hozzáférés

- személyes adatok helyesbítése

- személyes adatok törlése

- személyes adatok kezelésének korlátozása

- adathordozhatósághoz való jog

- tiltakozáshoz való jog

Adatkezelő tájékoztatja az Érintettet, hogy az adott közbeszerzési eljárás közbeszerzési dokumentumaiban előírt esetben a jelen tájékoztató rendelkezései körében meghatározott Adat kategóriába eső adatszolgáltatás a kapcsolódó közbeszerzési eljárásban érvényes részvételi jelentkezés/ajánlat benyújtásának feltétele, melyek elmaradása az ajánlat/részvételi jelentkezés érvénytelenségét eredményezheti.

Címzettek köre: Közbeszerzési Döntőbizottság, illetőleg Közbeszerzési Döntőbizottság határozata elleni jogorvoslat esetében a hatáskörrel és illetékességgel rendelkező bíróság (adott esetben), Miniszterelnökség és Kbt. 152. § (1) bekezdése szerinti szervek (adott esetben), támogatás esetén a támogatások ellenőrzésére jogszabályban feljogosított szervezet/ek (adott esetben) ajánlattevők Kbt.-ben meghatározott esetekben (pl. iratbetekintés esetén). Egyebekben felhívjuk Érintett figyelmét, hogy a Kbt.-ben meghatározott dokumentumok köre, az ott meghatározott adattartalommal és szabályok szerint közzétételre kerülnek az ezen célt szolgáló elektronikus felületeken.

Amennyiben az Érintett panaszait az Adatkezelő nem kezeli megfelelően, az Érintettnek joga van a felügyeleti hatósághoz címzett panasz benyújtásához. A felügyeleti hatóság neve és elérhetősége:

Név: Nemzeti Adatvédelmi és Információszabadság Hatóság

Székhely: 1125 Budapest, Szilágyi Erzsébet fasor 22/C.

Levelezési cím: 1530 Budapest, Pf.: 5.

Telefon: +36 1 391 1400

Fax: +36 1 391 1410

E-mail: ugyfelszolgalat@naih.hu

Honlap: <http://www.naih.hu>

1. **Benyújtandó iratok jegyzéke**

- Felolvasólap;

- „2. Hátrányos helyzetű munkavállaló alkalmazása (fő) (min. 0 fő, maximum 3 fő)” értékelési szempont alátámasztására: A szerződés teljesítésébe bevonandó hátrányos helyzetű munkavállaló neve, címe, szig. száma, valamint annak bemutatása, hogy a vonatkozó jogszabály mely pontja/rendelkezése alapján minősül hátrányos helyzetűnek.

- Nyilatkozat a Kbt. 66. § (2) bekezdés szerint;

- Nyilatkozat kizáró okok tekintetében.

- Nyilatkozat a Kbt. 62. § (1) bekezdés k) pont kb) alpontja tekintetében.

- Nyilatkozat kizáró okokról az alvállalkozók és a kapacitásait rendelkezésre bocsátó szervezetek vonatkozásában.

- Nyilatkozat folyamatban levő változásbejegyzési eljárásról.

- Nyilatkozat alkalmassági követelményekre vonatkozóan.

- Nyilatkozat a Kbt. 65. § (7) bekezdése szerint.

- Nyilatkozat Kbt. 66. § (6) bek. szerint.

- Nyilatkozat üzleti titokról;

- Nyilatkozat bemutatott szakemberekről.

- Nyilatkozat felelősségbiztosításról: Benyújtandó ajánlattevő cégszerűen aláírt nyilatkozata arról, hogy legkésőbb a szerződés megkötéséig rendelkezni fog a felhívás szerinti felelősségbiztosítással.

- Az ajánlatot, illetőleg az abban szereplő nyilatkozatokat aláíró ajánlattevő képviseletére jogosult személy(ek) aláírási címpéldánya, vagy a 2006. évi V. törvény 9. § (1) bekezdés szerinti aláírás minta egyszerű másolatban (amennyiben az ajánlatot meghatalmazott írja alá, csatolni kell a cégkivonat szerint az ajánlattevő képviseletére feljogosított tisztségviselőtől kapott teljes bizonyító erejű magánokiratba foglalt meghatalmazás egyszerű másolati példányát).

- Ajánlattevő/alkalmasságot igazoló szervezet köteles benyújtani a megelőző három, mérlegfordulónappal lezárt üzleti évre vonatkozó teljes – általános forgalmi adó nélkül számított – árbevételéről szóló nyilatkozatát a 321/2015. (X. 30.) Korm. rendelet 19. § (1) bekezdés c) pontja szerint.

- Ajánlattevő/alkalmasságot igazoló szervezet köteles benyújtani az eljárást megindító felhívásban meghatározott, szakmai felelősségbiztosításának fennállásáról szóló igazolását (biztosítási kötvényét).

– Szakember vonatkozásában: csatolni kell a szakember szakmai önéletrajzának és rendelkezésre állási nyilatkozatának a szakember által saját kezűleg aláírt példányát. A szakmai önéletrajzból az előírt szakmai gyakorlati idővel való rendelkezés megállapítható kell, hogy legyen (amennyiben nem meglévő jogosultsággal támasztja alá alkalmasságát). A szakmai önéletrajzban a szakmai gyakorlat bemutatásának kezdő és befejező időpontját év/hó bontásban szükséges megadni. Az alkalmasság ellenőrzése érdekében a szakmai gyakorlatot alátámasztó információk során egyértelműen meg kell jelölni a szolgáltatás során ellátott szerepkört, az elvégzett szakmai tevékenységek rövid ismertetését. Csatoltandó továbbá a "B" kategóriás jogosítvány egyszerű másolata.

– M2.) Az alkalmassági követelménynek történő megfelelés igazolásának módja: A 321/2015. (X. 30.) Korm. rend. 23. § alapján az ajánlattevő, illetve az alkalmasság igazolásában részt vevő más szervezet nyilatkozatával, vagy a szerződést kötő másik fél által adott igazolással. A referencia nyilatkozatnak/igazolásnak legalább a következő adatokat kell tartalmaznia: a szolgáltatás tárgya, mennyisége (olyan részletességgel, hogy az alkalmassági követelmény teljesülése egyértelműen megállapítható legyen a feltüntetett adatokból), a teljesítés ideje (kezdő és befejező időpontja, év/hónap/nap bontásban), a szerződést kötő másik fél megnevezése és elérhetősége (referenciát adó szervezet neve, szervezet részéről referenciát igazoló személy megnevezése, e-mail címe és telefonszáma), továbbá nyilatkozni kell arról, hogy a teljesítés az előírásoknak és a szerződésnek megfelelően történt-e.

Adott esetben benyújtandó:

- Együttműködési megállapodás (kötelező tartalma: rendelkezés képviseletről, EKR-ben történő eljárási jogosultságról, tagok közötti feladatmegosztásról és az egyetemleges felelősségről). (amennyiben közös ajánlattételre kerül sor).

- Változásbejegyzés iratai (amennyiben folyamatban van).

- Kapacitásait rendelkezésre bocsátó szervezet olyan – szerződésben, előszerződésben vagy más formában vállalt – kötelezettségvállalását tartalmazó okirata, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt (amennyiben az alkalmasság igazolására kapacitást biztosító szervezet kerül igénybevételre).

Amely nyilatkozathoz az EKR rendszerben űrlap tartozik, ott a 424/2017. (XII. 19.) Korm. rendelet szerint eljárva az űrlapot kell ajánlattevőnek kitöltenie. Egyéb nyilatkozatmintákat Ajánlatkérő nem bocsát rendelkezésre. Amely nyilatkozathoz EKR űrlap nem tartozik, ott ajánlattevő/alkalmasságot igazoló cégszerűen aláírt nyilatkozatát köteles benyújtani.

Külön dokumentumban rendelkezésre bocsátva:

* Feladatleírás
* Szerződéstervezet