|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. március 19 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára Budapest Főváros VII. kerület Erzsébetváros Önkormányzata tulajdonában álló 1071 Budapest, Damjanich utca 58. szám alatt lévő nem lakás céljára szolgáló helyiség bérbeadása tárgyában kiírt versenyeztetési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága 75/2024. (II.06.) határozatában (1. számú melléklet), 1 db önkormányzati tulajdonban lévő nem lakás céljára szolgáló helyiséget jelölt ki bérbeadás útján történő hasznosításra. A döntés alapján az ingatlan bérbeadását versenyeztetési eljárásnak kell megelőznie, melyet az EVIN Erzsébetvárosi Ingatlangazdálkodási Nonprofit Zrt. folytatott le. A bérbeadásra kijelölt helyiség versenyeztetés útján történő hasznosítására 1 pályázati felhívás (2. sz. melléklet) készült.

A pályázat kizárólag egy önkormányzati tulajdonú, nem lakás céljára szolgáló helyiségre vonatkozott, mely 2024. február 12. - 2024. február 26. közötti időszakban meghirdetésre került.

A pályázati felhívás felkerült Budapest Főváros VII. kerület Erzsébetváros Önkormányzata és az EVIN Nonprofit Zrt. honlapjára.

2024. február 26. napján 14:00 órakor a pályázat lezárult.

A pályázati eljárás lényeges adatai:

**Döntéshozó**: Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága

**Kiíró:** EVIN Erzsébetvárosi Ingatlangazdálkodási Nonprofit Zrt.

**A pályázati eljárás tárgya**: önkormányzati tulajdonú nem lakás céljára szolgáló helyiség kulturális, oktatási, ismeretterjesztő tevékenység céljából történő hasznosításra

**Bérleti szerződés tervezett időtartama:** határozatlan idő

Az ingatlan adatai:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cím** | | | | | **Elhelyezkedés** | **m2** | **Állapot** | **Legalacsonyabb megajánlható nettó havi bérleti díj**  *A feltüntetett árak az ÁFA-t nem tartalmazzák* | **Pályázati biztosíték** |
| 33472/0/A/5 | 1071 | Damjanich | utca | 58. | utcai földszint | 78 | üres | 118 560 Ft | 355 680 Ft |

**Meghirdetés napja:** 2024. február 12.

**Benyújtási határidő:** 2024. február 26. 12:00 óra

**Ingatlan megtekintési időpontok:** 2024. február 19. 10:00 - 10:30 óra között

Az ingatlan **legalacsonyabb megajánlható bérleti díja** Budapest Főváros VII. kerület Erzsébetváros Önkormányzata Képviselő-testületének 144/2015. (III.25.) számú határozata alapján került meghatározásra.

**Pályázati biztosíték összege:** a megpályázott ingatlan 3 havi nettó bérleti díja - csökkentő és növelő tényező nélkül.

**Bontás időpontja:** 2024. február 26. napján 14.00 órakor.

**Bírálati szempont:** megajánlott bérleti díj (Ft) – A pályázati eljárás nyertese az, aki a legmagasabb bérleti díjat tartalmazó ajánlatot teszi.

Beérkezett pályázatok száma: 2 db

Teljeskörű, hiánytalan pályázatok száma: 1 db

Hiánypótlásra szoruló pályázatok száma: 1 db

Érvénytelen pályázatok száma: 0 db

A pályázati felhívásra összesen 2 db pályázat került beadásra (3.,4. számú melléklet), határidőn belül. Mindkét beadott pályázat a pályázati felhívásban foglalt formai és tartalmi feltételeknek megfelelt, azonban az egyik pályázat (4. számú melléklet) esetében hiánypótlásra volt szükség.

A beérkezett pályázatra vonatkozó részletes információkat a jelen előterjesztés bontási jegyzőkönyve (5. számú melléklet) tartalmazza.

A hiánypótlás határideje 2024. március 6. 18:00 órában került meghatározásra.

A hiánypótlás (6. számú melléklet) egy pályázat esetében bekért dokumentum, a rendelkezésre álló határidőn belül benyújtásra került, a benyújtott dokumentum megfelelőnek bizonyult, így a pályázat teljeskörűnek tekinthető.

A meghirdetett ingatlan esetében javasoljuk nyertes kihirdetését.

A Bizottság döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) önkormányzati rendelet 5. § (1) bekezdésén alapul.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

Az EVIN Erzsébetvárosi Ingatlangazdálkodási Nonprofit Zrt. az alábbi határozati javaslat

elfogadására tesz javaslatot.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2024. (III.19.) határozata Budapest Főváros VII. Kerület Erzsébetváros Önkormányzata tulajdonában álló 33472/0/A/5 helyrajzi számon nyilvántartott, természetben 1071 Budapest, Damjanich utca 58. szám alatt lévő nem lakás céljára szolgáló helyiség bérbeadása tárgyában kiírt pályázati eljárás eredményének megállapításáról**

Budapest Főváros VII. Kerület Erzsébetváros Önkormányzat Képviselő-testületének Pénzügyi és Kerületfejlesztési Bizottsága úgy dönt, hogy

1. az önkormányzati tulajdonban lévő nem lakás céljára szolgáló helyiség bérbeadására kiírt pályázati eljárás tárgyában az alábbi helyiség vonatkozásában az alábbi **nyertes** pályázót hirdeti ki, azzal, hogy a nyertes pályázó visszalépése vagy kiesése esetén a sorrendben soron következő, azaz a második legmagasabb bérleti díj ajánlatot tevő pályázó minősül nyertesnek.

|  |  |  |  |  |  |  |  |
| --- | --- | --- | --- | --- | --- | --- | --- |
| **Cím** | **Helyezés (legmagasabb bérleti díj alapján, teljeskörű pályázat esetén)** | **Pályázat teljeskörű** | **Pályázó neve** | **A bérleményben folytatni kívánt tevékenység** | **Legalacsonyabb megajánlható nettó havi bérleti díj** *A feltüntetett árak az ÁFA-t nem tartalmazzák* | **Pályázó által megajánlott bérleti díj összege** | **Kedvezményes bérleti díj** |
| **33472/0/A/5**  **1071 Budapest,**  **Damjanich utca 58.** | **nyertes** | **igen** | **Magyar** - **Japán Baráti Társaság** | oktatás, haiku, múzeum, kiállítások, kulturális centrum | 118 560 Ft | **201 600 Ft + ÁFA** | **-** |
| második helyezett | igen | MintaMókus és Társa Kft. | textiles szakkörök, oktatás, alkotóközösségi kiállítások | - | **\***130 000 Ft + ÁFA |

\* *A 144/2015.(II.25.) számú Képviselő-testületi határozat 12-14. pontja alapján a kedvezményt tartalmazó bérleti díj került feltüntetésre*.

2. Felkéri az EVIN Nonprofit Zrt.-t, hogy 8 munkanapon belül minden pályázót értesítsen a pályázati eljárás eredményéről.

3. Felkéri az EVIN Nonprofit Zrt.-t, hogy a nyertes pályázatok esetében a bérleti szerződés megkötéséhez szükséges intézkedések megtételére.

4. A bérleti szerződés megkötése nem mentesíti a bérlőt a tevékenységhez szükséges hatósági engedélyek beszerzése alól, valamint, ha az Önkormányzat, mint tulajdonos hozzájárulását, vagy a hatóság a szükséges engedélyeket nem adja meg, illetve a társasház jogszerűen megtiltja a helyiségben végezni kívánt tevékenységet, vagy nem járul hozzá a bérlő által kezdeményezett rendeltetésmód változáshoz, az Önkormányzattal szemben igény nem támasztható.

5.A bérlemény birtokbaadásának feltétele, hogy a bérlő - saját költségén kiállított - közjegyzői okiratban vállaljon kötelezettséget a bérleti szerződésben foglaltak teljesítéséért, valamint bérbeadói felmondás esetén a helyiség kiürítéséért.

6. Ezzel egyidejűleg a Bizottság kötelezi bérlőt a helyiség birtokbavételétől számított 60 napon belül hitelesített mellékvízmérő felszereltetésére a helyiségben, és ezt hitelt érdemlően igazolni bérbeadó felé; a mérő felszereléséig víz- csatornadíj átalányt köteles fizetni.

7. Amennyiben a bérleti szerződést a bérlő a hozzájárulás kézhezvételétől számított **45. naptári napjáig** nem köti meg, a bizottsági határozat hatályát veszti.

**Felelős:** Niedermüller Péter polgármester

**Határidő:** 1. pont tekintetében: 2024. március 19.

2. pont tekintetében: 8 munkanap

3. pont tekintetében: 2024. március 19.  
4. pont tekintetében: 2024. március 19.

5. pont tekintetében: a bérleti szerződéskötést követően 15 nap

6. pont tekintetében: helyiség birtokbavételétől számított 60 napon belül

7. pont tekintetében: bérlő a hozzájárulás kézhezvételétől számított 45. naptári nap

Budapest, 2024. március 06.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

* 1. sz. melléklet - 75\_2024. (II.06.) PKB határozat
* 2. sz. melléklet - Pályázati felhívás
* 3. sz. melléklet - Pályázati anyag – Magyar - Japán Baráti Társaság
* 4. sz. melléklet - Pályázati anyag - MintaMókus és Társa Kft.
* 5. sz. melléklet - Bontási jegyzőkönyv
* 6. sz. melléklet - Hiánypótlás - MintaMókus és Társa Kft.