|  |
| --- |
| **Budapest Főváros VII. kerület Erzsébetváros Önkormányzata**  **Maár Balázs irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. március 19 - ei rendes ülésére**

|  |  |
| --- | --- |
| **Tárgy:** | Beszerzési eljárást lezáró érdemi döntés nyomatkészítő eszközök bérlése és beszerzése tárgyában |

**Készítette:**

Maár Balázs

Informatikai és Ügyviteli Iroda

irodavezető

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A Polgármesteri Hivatal nyomatkészítő eszközeire megkötött szerződés 2024. március hónap végén lejár ezért szükségessé vált új beszerzési eljárás lebonyolítása. A beszerzési eljárás lefolytatását követően a következők kerülnének leszállításra, megvalósításra: nyomatkészítő eszközök biztosítása a Hivatal részére teljes körű üzemeltetési szolgátatással hosszú és rövid távú bérleti konstrukcióval.

A tárgyi feladatra határozott idejű szerződést kívánunk kötni, 2025. március 31. napjáig.

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/10-1/2024. iktatószámú jegyzői engedély *(1. melléklet)* alapján beszerzési eljárást indított a Hivatal telephelyein nyomatkészítő eszközök bérlése és beszerzése tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján három gazdasági szereplő részére került megküldésre az ajánlattételi felhívás *(2. melléklet).*

Az ajánlattételi határidőig, vagyis 2024. március 4., 16 óráig a Héjjas – Irodatechnika Kft*.* *(3. melléklet*), az EP-COPY Kft. *(4. melléklet)* és az Eco-Line Solutions Kft. *(5. melléklet*), küldte meg ajánlatát.

|  |  |
| --- | --- |
| **Ajánlattevő megnevezése** | **Ajánlati ár** |
| HÉJJAS-IRODATECHNIKA Kft. | 514.223,- |
| EP-COPY Kft. | 332.486,- |
| Eco-Line Solutions Kft. | 422.148,- |

Az érvényes ajánlatok közül, a bírálati szempont szerint (szolgáltatás ellenértéke egy összegben megadva) a legelőnyösebb ajánlatot az Ep-Copy Kft. nyújtotta be *(6. melléklet bírálóbizottsági jegyzőköny, 7. melléklet számítási táblázat).*

A Beszerzési Szabályzat IV. fejezet 2.3. és 2.4. pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek. (…)”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.”*

Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. melléklete tartalmazza.

*„b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet biztosítása rendelkezésre áll, Budapest Főváros VII. kerület Erzsébetváros Önkormányzata 2024. évi elfogadott költségvetésben az 5106 – Informatikai kiadások címen.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 14.500.000 Ft + Áfa összegben az EP-Copy Kerskedelmi és Szolgáltató Kft. -vel (székhelye: 1105 Budapest, Mongol utca 41.; adószáma: 12122729-2-42) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2024. (III. 19.) határozata az EP-Copy Kerskedelmi és Szolgáltató Kft. és Budapest Főváros VII. kerület Erzsébetvárosi Polgármesteri Hivatal közötti szerződéskötés engedélyezése tárgyában nyomatkészítő eszközök bérlésére és beszerzésére vonatkozóan**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi az EP-Copy Kerskedelmi és Szolgáltató Kft. (székhelye: 1105 Budapest, Mongol utca 41.; adószáma: 12122729-2-42) és Budapest Főváros VII. kerület Erzsébetvárosi Polgármesteri Hivatal közötti szerződéskötést nyomatkészítő eszközök bérlése és beszerzése tárgyában 2024. április 1. napjától 2025. március 31. napjáig mindösszesen nettó 14.500.000 Ft + Áfa összegben.

**Felelős:** Niedermüller Péter polgármester

**Határidő:** 2024. április 1.

Budapest, 2024. március 07.

Maár Balázs

Informatikai és Ügyviteli Iroda

irodavezető

Mellékletek:

1. melléklet: Ajánlattételi felhívást engedélyező levél

2. melléklet: Ajánlattételi felhívás

3. melléklet: Héjjas Irodatechnika Kft. ajánlata

4. melléklet: EP - Copy Kft. ajánlata

5. melléklet: Eco – Line Solutions Kft. ajánlata

6. melléklet: Bírálóbizottsági jegyzőkönyv

7. melléklet: Számítási táblázat