**A close up of a text

Description automatically generated**

**AJÁNLATI ÉS Műszaki dokumentáció**

**„Ápolási-gondozási eszközbeszerzés adásvételi/szállítási szerződés”**

A közbeszerzési eljárás **Műszaki leírását** (a beszerzés tárgyának meghatározását) az ajánlati felhívás II.2.4.) pontja, valamint a közbeszerzési dokumentáció részeként kiadott árazatlan tábla tartalmazza.

A közbeszerzési eljárás tárgya a Bischitz Johanna Integrált Humán Szolgáltató Központ (Ajánlatkérő) működtetésében lévő két bentlakásos idősotthon ápolási-gondozási eszközparkjának fejlesztése, a már meglévő szobák, gondozási helyek bútorzatának megújítása.

Mellékelt árazatlan tábla a három részajánlattételi termékkörét (1. Betegágyak, matracok; 2. Ápolási segédeszközök, 3. Eü. bútorok) részletezi (árazatlan tábla.xlsx). Az ajánlati felhívásban is meghatározott három részajánlattételi termékkör három külön fülön található az árazatlan tábla elnevezésű excel táblában.

A táblában az ajánlott termék konkrét megnevezését és - amennyiben rendelkezik - interneten elérhető linkjét is kérjük megjeleníteni. A táblában *„igen/nem/kérjük megadni!”* műszaki adatparaméterezés alkalmazandó az Ajánlattevő megajánlott konkrét termékre vonatkozóan, mely az adott műszaki adat meglévőségét vagy hiányát, avagy mértékét teszi egyértelművé az ajánlott termék vonatkozásában az Ajánlatkérő számára.

A táblázatban zöld háttérszínnel kiemelt műszaki paraméterek kötelezően teljesítendőek, a meg nem felelés az ajánlat érvénytelenségét eredményezi. A zöld háttér nélküli sorokban a megajánlott termék műszaki partaméterét tájékoztató jelleggel kérjük megadni, azonban az értékelésre nem kerül, illetve adott esetben a nem teljesítés érvénytelenséget nem eredményez.

Az árazott és műszaki paraméterekkel teljeskörűen kitöltött ártábla ajánlattevő ajánlati kötöttséggel terhelt szakmai ajánlatát képezi.

A megrendelt termékek/áruk kiszállításának és amennyiben releváns, kiszállítási, összeszerelési és üzembehelyezési költséget a táblázatban külön tételként kérjük feltüntetni.

A felolvasólapon az összesített nettó ajánlati árnak kell szerepelnie.

A szerződésben vállalt termékek/áruk kiszállításának, üzembehelyezésének határideje: A szerződéskötéstől számított két hónap.

Valamennyi rész vonatkozásában:

1. Egyenértékűség:

Ajánlatkérő a 321/2015. (X.30.) Korm rendelet 46. § (3) bekezdését alkalmazza, mely szerint: ahol a közbeszerzés tárgyának egyértelmű és közérthető meghatározása szükségessé tette meghatározott gyártmányú, eredetű, típusú dologra, szabadalomra vagy védjegyre való hivatkozást, ezekben a konkrét esetekben a megnevezés csak a tárgy jellegének egyértelmű meghatározása érdekében történt, és a megnevezés mellett „vagy azzal egyenértékű” terminust minden esetben alkalmazza Ajánlatkérő, azt minden esetben érteni kell, Ajánlattevők eszerint tehetik meg ajánlatukat.

Az egyenértékűséget az ajánlatban az ajánlattevőnek kell igazolni külön nyilatkozatban, megadva azt a terméket, mely esetében egyenértékű ajánlatot tesz, megnevezve az egyenértékűség objektív bizonyítékát.

1. Szerviz, karbantartás:

A nyertes Ajánlattevőnek, tehát Eladónak a jótállási feladatok ellátására **megfelelő szakértelemmel rendelkező szerviz hálózatot vagy szervizbázist kell fenntartania** a jótállási kötelezettség teljes időtartama alatt.

A jótállási idő alatt az Eladónak min. 48 órán belüli rendelkezésre állást és a javítás megkezdését kell biztosítania.

Meghibásodás esetén amennyiben a kijavítás 72 órán belül nem végezhető el, Eladó csereeszközt köteles biztosítani.

Az Ajánlatkérő részéről írásban szükséges a meghibásodások jelzését megtennie az Eladó felé.

1. Műszaki leírás:

Ajánlattevőnek minden megajánlott rész vonatkozásában az ajánlatában csatolnia kell a megajánlott termékekre vonatkozóan az adott termékre vonatkozó műszaki adatlapot, gyártó és típus feltüntetésével, valamint a műszaki táblában a Teljesített paraméterek’ elnevezésű oszlop műszaki pareméterezési információkat kitöltve. **Az árazatlan tábla 'kérjük megadni!' jelzés esetén a konkrét paraméter feltüntetése is szükséges, nem elegendő az igen/nem válasz megadása.**

Az árazatlan tábla megküldését Ajánlatkérő szakmai ajánlatnak tekinti, amelynél a megajánlott részekben a táblázat minden sorát szükséges kitölteni, azaz a táblázat egyetlen olyan sora sem maradhat kitöltetlenül, amelyre ajánlattevő ajánlatot tett. Ennek megsértése ajánlattevő részéről az ajánlat Kbt. 73. § (1) bekezdés e) pontja szerinti érvénytelenségét vonja maga után! Ajánlatkérő e körben felhívja a figyelmet a Kbt. 71. § (8) bekezdésére.

**Részajánlattétel megengedett az alábbi három részajánlati kör szerint:**

**1. Áru és termék részajánlattétel: Betegágyak, matrac(ok)**

A részcsoport tételeit az árazatlan tábla tartalmazza.

**2. Áru és termék részajánlattétel: Ápolási segédeszközök**

A részcsoport tételeit az árazatlan tábla tartalmazza.

**3. Áru és termék részajánlattétel: Eü. bútorok**

A részcsoport tételeit az árazatlan tábla tartalmazza.

A szerződés tárgyát képező termékeket úgy kell a Nyertes Ajánlattevőnek csomagolnia, és olyan módon kell a teljesítési helyekre szállítania, hogy megakadályozza az áruk/termékek sérülését, károsodását, vagy minőségromlását. Ajánlatkérő előnyben részesíti és lehetőség szerint kéri a környezetbarát csomagolás alkalmazását.

Nyertes Ajánlattevőnek vállalnia kell, hogy az **á****ruk/termékek csomagolóanyagát** **az adott teljesítési helyről további költség igény nélkül elszállítja.**

**Nyertes Ajánlattevő a szállítás, összeszerelés és üzembe helyezés pontos ütemezését az Ajánlatkérővel előzetesen egyeztetni köteles. Ezen ütemterv a szerződés kötelező tartalmát képezi.**

Amennyiben Nyertes Ajánlattevő a szállítást késedelmesen teljesíti, úgy a késedelembe esést követő naptól a szerződésszerű teljesítés napjáig Ajánlatkérő késedelmi kötbérre jogosult, melynek mértéke késedelemmel érintett munkanaponként a késedelmes termékek nettó ellenértékének 1 %-a, de legfeljebb 10 napi összeg.

Amennyiben Nyertes Ajánlattevő hibásan teljesít, a hibás teljesítésről szóló jegyzőkönyv kézbesítését követő naptól a szerződésszerű teljesítés napjáig az Ajánlatkérő hibás teljesítési kötbérre jogosult, melynek mértéke a hibás teljesítéssel érintett munkanaponként a hibásan teljesített termékek nettó ellenértékének 1 %-a, de legfeljebb 10 napi összeg.

A szerződés Nyertes Ajánlattevőnek felróható okból történő meghiúsulása esetén, valamint amennyiben Nyertes Ajánlattevő a teljesítéssel minimum 10 munkanapot meghaladó késedelembe esik, vagy hibás teljesítés esetén a hibás teljesítési kötbér mértéke eléri a maximumot, a szerződést Ajánlatkérő azonnali hatállyal felmondhatja, valamint meghiúsulási kötbérre jogosult, melynek mértéke a teljes nettó ajánlati ár 15 %-a.

Ajánlatkérő meghiúsulási kötbérre az annak alapjául szolgáló szerződésszegés beálltától jogosult.

A fenti szabályok a szerződés tervezete részletei szerint értendőek.

A Nyertes Ajánlattevő általi teljesítés akkor szerződésszerű, ha a szállítás mennyisége megfelel az a megrendelésben foglaltaknak, a termékek minősége, illetve a szállítólevél formája és tartalma megfelel a szerződés-tervezetben és jelen Műszaki dokumentációban, továbbá az árazatlan tábla műszaki tartalmába foglaltaknak.

Ajánlatkérő szerződésszerű teljesítés esetén legkésőbb 5 (öt) munkanapon belül teljesítésigazolást állít ki 3 (három) példányban, amelyből 1 (egy) eredeti példány a Nyertes Ajánlattevőt illeti meg.

Nyertes Ajánlattevő az Ajánlatkérő nevére és címére kiállított számlát küld meg figyelemmel a Kbt. 27/A §-ra is.

A számla benyújtásának feltétele a teljesítés igazolása. Amennyiben a kiállított számla nem felel meg a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény és a vonatkozó egyéb hatályos jogszabályi előírásoknak, Ajánlatkérő írásban jelzi a hibát Nyertes Ajánlattevő részére és kéri annak helyesbítését. Ezen esetekben az Ajánlatkérő fizetési késedelme kizárt.

Ajánlatkérő igény esetén 20 % előleget fizet előlegszámla alapján.

Ajánlatkérő az igazolt megrendelés teljesítését követően kiállított számla ellenértékét a Polgári Törvénykönyvről szóló 2013. évi V. törvény 6:130. § (1) – (2) bekezdésének figyelembevételével, annak kézhezvételétől számított 30 napos fizetési határidővel a Nyertes Ajánlattevő bankszámlájára történő átutalással fizeti meg. A Kbt. 27/A. §-a szerint az ajánlatkérő – kivéve az 5. § (2)–(4) bekezdése szerinti ajánlatkérőt – elfogadja és feldolgozza az olyan elektronikus számlákat, amelyek megfelelnek az E 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának.

Fizetési késedelem esetén a Ptk. 6:155. §-ában, valamint a behajtási költségátalányról szóló 2016. évi IX. törvényben foglaltak alkalmazását írja elő a szerződéstervezet.  
Felhívjuk a figyelmét a Kbt. 135. § beszerzés tárgya és jellege szempontjából alkalmazandó rendelkezéseire.

Az Ajánlattevőnek az árazatlan tábla valamennyi rovatát ki kell töltenie azon termékkörökre irányulóan, melyekre ajánlatot tesz, azaz az adott részteljesítési termékkörön belül minden árura/termékre ajánlatot kell tennie, ellenben nem feltétel mindhárom résztermékörre ajánlatot benyújtani.

Amennyiben az Ajánlattevő a költségvetés adott termékköre vonatkozó valamely rovatát nem tölti ki (tehát az adott termékkörön belül valamely termékre nem tesz ajánlatot), akkor ajánlata érvénytelennek fog minősülni, illetve a költségvetés hiánypótlási felszólítás alapján történő módosítására nem kerülhet sor.

A D.318/9/2019 KDB határozat értelmében mivel a szerződéstervezet szerint az Ajánlattevő az általa már árazott költségtábla szerint köteles teljesíteni, ezért a költségtábla saját szerződéses kötelezettsége végrehajtási módjára vonatkozó dokumentumnak minősül, amely hiánypótlására (értsd a teljes árazott költségtábla utólagos csatolására) nincsen lehetőség a Kbt. 71. § (8) bekezdés b) pontjára figyelemmel.

**Ajánlatok értékelése és bírálata**

Az ajánlat felbontását követően az Ajánlatkérő által létrehozott Bírálóbizottság megkezdi az ajánlatok részletes értékelését, összhangban a Kbt. előírásaival és a közbeszerzési dokumentumban meghatározott feltételekkel.

Az értékelés menete a következő:

**Első fázis:** ajánlatok érvényességének és megfelelőségének vizsgálata, az alábbiak szerint.

Az ajánlat, amelyet az Ajánlatkérő érvénytelennek nyilvánított, az értékelés további szakaszában nem vehet részt.

Az ajánlatkérő a bírálat során az alkalmassági követelmények, a kizáró okok előzetes ellenőrzésére köteles az egységes európai közbeszerzési dokumentumban foglalt nyilatkozatot elfogadni, valamint minden egyéb tekintetében az ajánlat megfelelőségét ellenőrizni, szükség szerint a Kbt. 71. § - 72. § szerinti bírálati cselekményeket elvégezi.

Számszaki hiba kezelése:

Amennyiben az Ajánlatkérő az ajánlatok értékelése során, az ajánlati árak ellenőrzésekor nyilvánvaló számszaki (számítási) hibát talál az ajánlatban, akkor a Kbt. 71.§ (11) bekezdése szerint fog eljárni.

Ennek során Ajánlatkérő – a hiba és a javítandó érték, valamint a javítás eredményeként meghatározott érték megjelölésével –, felhívja az ajánlattevőt a hiba javítására. A számítási hiba javításának az eredményét az Ajánlatkérő akként állapítja meg, hogy a közbeszerzés tárgya elemeinek tételesen meghatározott értékeit (az alapadatokat) alapul véve kiszámítja az összesített ellenértéket vagy más – az ajánlatban megtalálható számításon alapuló – adatot. Ha a számítási hiba javítását nem, vagy nem az előírt határidőben, vagy hibásan teljesítették, az ajánlat érvénytelen.

Aránytalanul alacsony ár és egyéb aránytalan vállalások vizsgálata

Ha az ajánlat aránytalanul alacsony összeget tartalmaz az értékelési szempontként figyelembe vett ár vagy költség, vagy azoknak valamely önállóan értékelésre kerülő eleme tekintetében, Ajánlatkérő a Kbt. 72. §-a szerint jár el.

**Második fázis:**

Ajánlatkérő az érvényes és megfelelő ajánlatokat részenként az ajánlati felhívásban meghatározottak szerint a legjobb ár-érték arányt megjelenítő szempontok [Kbt. 76. § (2) bekezdés c) pont] alapján értékeli.

A pontozás az alábbiak szerint történik:

Az ajánlatok egyes értékelési szempontok szerinti tartalmi elemeinek értékelése során adható pontszám alsó határa 0, felső határa 10, valamennyi értékelési szempont esetén. Ajánlatkérő az egyes értékelési szempontokra adható pontszámokat kettő tizedesjegyig határozza meg, a kerekítés matematikai szabályai szerint (pl.: ha egy szempontra 9,28435 pont adható, az Ajánlatkérő 9,28 pontnak határozza meg).

Ár és minőségi szempontok meghatározása valamennyi részre:

1. Ajánlati ár elemek

Ezen értékelési szempont esetén az összehasonlítás alapját

* az Ajánlattevő által az eszközökre megajánlott nettó ajánlati árnak, illetve
* a kiszállítási, üzembehelyezési, összeszerelési költségeknek
* az összege képezi.

A nettó ajánlati árat az összes termékre összesítve nettó összegben kérjük a felolvasólapon feltüntetni.

Súlyszám: 80

**A pontozás módszere:** felolvasólapon feltüntetett legjobb (legalacsonyabb értéket tartalmazó) ajánlat a maximális 10 pontot kapja, a többi ajánlat tartalmi elemére pedig a legkedvezőbb tartalmi elemhez viszonyítva, a fordított arányosítás módszerével számolja ki a pontszámokat az ajánlatkérő, a Közbeszerzési Hatóságnak a nyertes ajánlattevő kiválasztására szolgáló értékelési szempontrendszer alkalmazásáról szóló útmutatója (KÉ 2020. évi 60. szám; 2020. március 25.) 1. sz. melléklet A.1. aa) pontja alapján:



P: a vizsgált ajánlati elem adott szempontra vonatkozó pontszáma

Pmax: a pontskála felső határa, azaz 10 pont

Pmin: a pontskála alsó határa, azaz 0 pont

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

1. Minőségi elemek

*a) helyszíni szerviz 48 óránál rövidebb időn belüli megkezdése (4-48 óra között kerül értékelésre) – 1. rész esetén*

*helyszíni szerviz / vállalt garancia időn belüli termékcsere (pl. fürdetőszék, WC magasító esetén) 48 óránál rövidebb időn belüli megkezdése (4-48 óra között kerül értékelésre) – 2-3. rész esetén*

Súlyszám: 10

Értékelés minimuma és maximuma: 4 óra – 48 óra, előny a kisebb.

A pontozás módszere:

Az Ajánlatkérő által legkedvezőbb elvárásként előírt időtartamot (4 órát) tartalmazó ajánlat kapja a maximális bírálati pontszámot (10 pontot), az Ajánlatkérő által minimum elvárásként előírt határidőt (48 órát) tartalmazó ajánlat kapja a minimális pontszámot (0 pontot), míg a többi ajánlat ezen minimális és maximális ajánlati értékek különbségéhez viszonyítva kap pontot, a Miniszterelnökség Útmutatója szerinti arányosítással, az alábbi képlet alkalmazásával:

## P = (A vizsgált – A legkedvezőtlenebb) / (A legkedvezőbb – A legkedvezőtlenebb)X (P max – P min) + P min

ahol:

P: a vizsgált ajánlati elem adott szempontra vonatkozó pontszáma

P max:  a pontskála felső határa

P min:  a pontskála alsó határa

A legkedvezőbb: 4 óra

A legkedvezőtlenebb: 48 óra

A vizsgált: a vizsgált ajánlat tartalmi eleme

Az így meghatározott pontszámok az értékelési szemponthoz tartozó megfelelő súlyszámmal kerülnek felszorzásra.

Érvénytelenek a 48 óra időtartamot meghaladó vállalást tartalmazó ajánlatok. A 4 óránál rövidebb időtartamot vállaló ajánlat nem érvénytelen, azonban arra a 10 pont felett további plusz pont nem adható.

1. *Vállalt többlet jótállás mértéke hónapokban a minimum 24 hónapon felül (legkedvezőtlenebb 0 hónap, legkedvezőbb 12 hónap)*

**Súlyszáma: 10**

Értékelés minimuma és maximuma: 0 hónap – 12 hónap, előny a nagyobb

A pontozás módszere:

Az Ajánlatkérő által legkedvezőbb elvárásként előírt többlet jótállási időtartamot (12 hónapot) tartalmazó ajánlat kapja a maximális bírálati pontszámot (10 pontot), az Ajánlatkérő által minimum elvárásként előírt többlet jótállási időtartamot (0 hónapot) tartalmazó ajánlat kapja a minimális pontszámot (0 pontot), míg a többi ajánlat ezen minimális és maximális ajánlati értékek különbségéhez viszonyítva kap pontot, a Miniszterelnökség Útmutatója szerinti arányosítással, az alábbi képlet alkalmazásával:

## P = (A vizsgált – A legkedvezőtlenebb) / (A legkedvezőbb – A legkedvezőtlenebb)X (P max – P min) + P min

ahol:

P: a vizsgált ajánlati elem adott szempontra vonatkozó pontszáma

P max:  a pontskála felső határa

P min:  a pontskála alsó határa

A legkedvezőbb: 12 hónap

A legkedvezőtlenebb: 0 hónap

A vizsgált: a vizsgált ajánlat tartalmi eleme

Az így meghatározott pontszámok az értékelési szemponthoz tartozó megfelelő súlyszámmal kerülnek felszorzásra.

A 12 hónapnál hosszabb többlet jótállási időtartamot vállaló ajánlatra a 10 pont felett további plusz pont nem adható. A fenti képletbe ebben az esetben is a 12 hónap kerül helyettesítésre.

**Benyújtandó iratok jegyzéke**

|  |  |
| --- | --- |
| **dokumentum** | **iratminta** |
| ajánlati felolvasólap | EKR-ben megadott minta szerint |
| árazott tábla kitöltve, **formázható és pdf formátumban cégszerű aláírással ellátva is** | Árazatlan tábla.xls |
| termék adatlap, leírás, brossúra | amennyiben az ártábla ennek internetes elérhetőségét nem tartalmazza |
| ajánlattevői ütemterv a megadott intézményi paraméterek alapján | nincs kötött forma |
| fordítások | szükség esetén |
| NYILATKOZAT a Kbt. 66. § (2) bekezdés szerint | EKR-ben megadott minta szerint |
| NYILATKOZAT kizáró okok tekintetében | EKR-ben megadott minta szerint |
| NYILATKOZAT a Kbt. 62. § (1) bekezdés k) pont kb) alpontja tekintetében | EKR-ben megadott minta szerint |
| NYILATKOZAT kizáró okokról az alvállalkozók és a kapacitásait rendelkezésre bocsátó szervezetek vonatkozásában | EKR-ben megadott minta szerint |
| NYILATKOZAT folyamatban levő változásbejegyzési eljárásról | EKR-ben megadott minta szerint |
| NYILATKOZAT a Kbt. 66. § (6) bekezdés tekintetében | EKR-ben megadott minta szerint |
| NYILATKOZAT a Kbt. 65. § (7) bekezdés tekintetében (annak fennállása esetén az ajánlattevő részéről) | EKR-ben megadott minta szerint |
| NYILATKOZAT az alkalmassági követelményekre vonatkozóan | EKR-ben megadott minta szerint |
| NYILATKOZAT az üzleti titokról | EKR-ben megadott minta szerint |
| az ajánlattevő törvényes képviselőjének aláírási címpéldánya, vagy ügyvéd által hitelesített aláírás-mintája | nincs iratminta |
| NYILATKOZAT a Kbt. 35. § (2) bekezdés tekintetében (annak fennállása esetén) | nincs iratminta |
| kapacitást nyújtó szervezet bevonása esetén a kapacitást nyújtó szervezet szerződésben, előszerződésben vagy más formában vállalt - kötelezettségvállalását tartalmazó okirata, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt. | nincs iratminta |
| Az alkalmassági igazolásokat az Ajánlatkérő erre irányuló felhívására kell becsatolni, az ajánlat részeként azok benyújtása nem kötelező. | |

**EKR tájékoztató**

Az ajánlatok benyújtása az Elektronikus Közbeszerzési Rendszerben elektronikusan történik. Az Ajánlatkérő felhívja az ajánlattevők figyelmét a Kbt. alábbi rendelkezéseire. 40. § (1) A közbeszerzési és koncessziós beszerzési eljárást a közbeszerzésekért felelős miniszter által üzemeltetett egységes, EKR igénybevételével kell lebonyolítani.

A Kbt. 41. § (1) bekezdése szerinti elektronikus kommunikáció - ha a törvény vagy a törvény felhatalmazása alapján alkotott jogszabály eltérően nem rendelkezik - az EKR-ben történik.

41/A. § (1) Ahol a közbeszerzési törvény vagy a közbeszerzési törvény felhatalmazása alapján megalkotott jogszabály alapján az ajánlatkérő a közbeszerzési eljárás során valamely dokumentum benyújtását írja elő, a dokumentum benyújtható az EKR rendszerben kitöltött elektronikus űrlap alkalmazásával, vagy - amennyiben az adott dokumentumra a nyilatkozattétel nyelvén elektronikus űrlap nem áll rendelkezésre - a papíralapú dokumentum egyszerű elektronikus másolata formájában. Amennyiben az EKR rendszerben az adott dokumentumra vonatkozó elektronikus űrlap a nyilatkozattétel nyelvén nem áll rendelkezésre, a nyilatkozat csatolható az EKR rendszerben legalább fokozott biztonságú elektronikus aláírással ellátott dokumentumként is, az ajánlatkérő azonban - a Kbt. 41/A. § (2) bekezdésben foglalt eset kivételével - nem követelheti meg elektronikus aláírás alkalmazását.

Ahol a Kbt. végrehajtási rendelete közjegyző vagy szakmai, illetve gazdasági kamara által hitelesített nyilatkozat benyújtását írja elő, a dokumentum benyújtható a papíralapon hitelesített dokumentum egyszerű elektronikus másolataként, vagy olyan formában is, ahol a papíralapon vagy legalább fokozott biztonságú elektronikus aláírással elektronikus úton megtett nyilatkozatot közjegyző vagy szakmai, illetve gazdasági kamara - legalább fokozott biztonságú elektronikus aláírással vagy bélyegzővel - elektronikusan látta el hitelesítéssel.

41/A.§ (3) Amennyiben valamely nyilatkozatminta az EKR-ben elektronikus űrlapként a nyilatkozat megtételének nyelvén rendelkezésre áll, a nyilatkozatot az elektronikus űrlap kitöltése útján kell az ajánlat részeként megtenni. Ha az adott nyilatkozatra az EKR-ben elektronikus űrlap áll rendelkezésre, azt akkor is ki kell tölteni, ha az ajánlatkérő az adott nyilatkozat más nyelven történő benyújtását is lehetővé teszi az ajánlatban, és az ajánlattevő eltérő nyelvű nyilatkozatot csatol a rendszerben. Ebben az esetben, ha az elektronikus űrlap magyar nyelven kerül kitöltésre, azt a csatolt nyilatkozat fordításának kell tekinteni.

41/A. § (4) Az EKR-ben elektronikus úton tett nyilatkozat tekintetében az ajánlatkérő szervezet vagy - az ajánlatot a rendszerben benyújtó gazdasági szereplő esetében - a gazdasági szereplő képviselőjének kell tekinteni azt a személyt, aki az EKR-ben az ajánlatkérő szervezet vagy gazdasági szereplő részéről a nyilatkozattételhez szükséges hozzáféréssel és jogosultsággal rendelkezik. Az EKR-ben kitöltött elektronikus űrlapot e vélelem alapján az ajánlatkérő szervezet, illetve a gazdasági szereplő eredeti nyilatkozatának kell tekinteni.

41/A. § (5) Az EKR-ben elektronikus űrlap benyújtásával teendő nyilatkozatokat a közös ajánlattevők, valamint az alkalmasság igazolásában részt vevő más szervezetek képviseletében az ajánlatot benyújtó gazdasági szereplő teszi meg. A nyilatkozatok megtételére meghatalmazott gazdasági szereplő kizárólag azért felel, hogy a meghatalmazásnak és a számára rendelkezésre bocsátott nyilatkozatoknak, adatoknak az általa elektronikusan megtett nyilatkozatok megfelelnek, ez a szabály azonban nem érinti a közös ajánlattevők Kbt. 35. § (6) bekezdése szerinti egyetemleges felelősségét.

41/B. § (1) Az EKR-nek működése során biztosítania kell a gazdasági szereplők esélyegyenlőségét, együtt kell működnie a széles körben használt informatikai alkalmazásokkal, és nem korlátozhatja a gazdasági szereplők részvételét a közbeszerzési eljárásban. A gazdasági szereplőktől az EKR használata az általánosan használt informatikai és elektronikus hírközlési eszközök rendelkezésre állását követelheti meg.

41/B. § (2) Az ajánlatkérő annak érdekében, hogy a gazdasági szereplők által benyújtott dokumentumok tartalmát meg tudja jeleníteni, a közbeszerzési dokumentumokban előírja a rendszerben csatolt formában benyújtandó elektronikus dokumentumok jellemzőire, így különösen a fájlformátumra vonatkozó követelményeket. Az ajánlatkérő ilyen előírásának meg kell felelnie az Kbt. 41/B. § (1) bekezdés szerinti követelményeknek. Az ajánlatkérő a Kbt. 41/B. § (2) bekezdése alapján közli, hogy az EKR-ben az ajánlat részeként felcsatolt dokumentumok bármilyen képkezelő alkalmazás által alkalmazott file formátumok lehetnek, de elsősorban pdf, jpg, jpeg, bmp, act, ai, cdr, png formátumban csatolhatóak, ideértve bármilyen tömörített file formátumot is. Amennyiben az ajánlattevők ettől eltérő file formátumot használnak és az ajánlatkérő azt nem tudja megnyitni, akkor hiánypótlás keretében felszólítja az ajánlattevőket az alkalmazott file formátum megnyitására megfelelő alkalmazás közlésére. Az ajánlatkérő közli, hogy az alkalmazott file formátumok miatt érvénytelenségi okot nem alkalmaz. Az ajánlatkérő nem követeli meg az ajánlattevőktől különleges file-kezelő alkalmazások használatát.

**Ajánlattételi útmutató az Ajánlattevőknek**

Az elektronikus hirdetményfeladó rendszerben bevihető karakterek számának korlátozása miatt az ajánlatkérő a jelen pontban közli az ajánlati felhívásban foglaltakkal kapcsolatos kiegészítő információkat:

A Kbt. 73. § (4) bekezdése alapján érvénytelen az ajánlat, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a Kbt. 4. mellékletében felsorolt környezetvédelmi, szociális és munkajogi rendelkezések írnak elő.

Az Ajánlatkérő a Kbt. 73. § (5) bekezdése alapján tájékoztatásként közli azoknak a szervezeteknek a nevét, amelyektől az Ajánlattevő tájékoztatást kaphat a Kbt. 73. § (4) bekezdés szerinti azon követelményekről, amelyeknek a teljesítés során meg kell felelni.

A felvilágosítást nyújtó szervezetek:

* környezetvédelmi kérdések esetében: Agrárminisztérium (1055 Budapest, Kossuth tér 11. Telefon: 1/795- 2000, Fax: 1/795-0200)
* szociális kérdések esetében: Magyar Belügyminisztérium (1051 Budapest, József Attila utca 2-4. Telefon: 1/ 441-1000, Fax: 1/441-1437)
* munkajogi kérdések esetében: Innovációs és Technológiai Minisztérium (1011 Budapest, Fő utca 44-50. Telefon: 1/795-1700, Fax: 1/795-0697).

Az ajánlatok összeállításával és benyújtásával kapcsolatos valamennyi költség az ajánlattevőket terheli.

Ajánlatkérő a Nyertes közös ajánlattevőktől nem követeli meg gazdasági társaság létrehozását, de közös ajánlattétel esetén a közös ajánlattevők a szerződés teljesítéséért az ajánlatkérő felé egyetemlegesen felelnek.

Az ajánlatba a közös ajánlattevők között létrejött közös ajánlattevői megállapodást csatolni kell.

Érvénytelen az ajánlat, ha az nem felel meg az ajánlattételi felhívásban és a dokumentációban, valamint a jogszabályokban meghatározott feltételeknek.

Több gazdasági szereplő közösen is nyújthat be ajánlatot. Az egy közös ajánlatot benyújtó gazdasági szereplő(k) személyében az eljárásban az ajánlattételi határidő lejárta után változás nem következhet be. A közös ajánlattevők kötelesek maguk közül egy, a közbeszerzési eljárásban a közös ajánlatevők nevében eljárni jogosult képviselőt (az egyik konzorciumi tagot) megjelölni. A közös ajánlattevők képviseletében tett minden nyilatkozatnak egyértelműen tartalmaznia kell a közös ajánlattevők megjelölését (nevét, székhelyét).

A Közbeszerzési Döntőbizottság a konzorciumok jog- és ügyfélképességével kapcsolatosan a következőkben ismertetett bírósági ítéletekre és döntőbizottsági joggyakorlatra hívta fel a közbeszerzési eljárásokban részt vevők figyelmét:

A Fővárosi Ítélőtábla 3.Kf.27.267/2009/11. ítélete szerint a konzorciumoknak jogképességük, önálló jogalanyiságuk nincs, saját nevük alatt jogok szerzésére és kötelezettségek vállalására nem jogosultak. A konzorciumot polgári jogi szerződés hozza létre, a konzorciumi szerződés a szerződő felek között kötelmi jogviszonyt keletkeztet. A konzorciumi szerződéssel nem jön létre a szerződő felektől elkülönült jogi személy. Sem a Kbt., sem más jogszabály a konzorciumot jogalanyisággal, jogképességgel nem ruházza fel, ezért harmadik személyek felé szerződéses nyilatkozatot a tagok személyesen vagy képviselő útján tehetnek. Közös ajánlattétel esetén az ajánlathoz csatolni szükséges a közös ajánlattevők által kötött együttműködési megállapodást.

A Megállapodásnak kötelezően tartalmaznia kell:

● az abban részt vevő felek (a továbbiakban: Tagok) nevét, székhelyét,

● a közbeszerzési eljárás megnevezését és az eljárást megindító felhívás számát,

● azt, hogy a Tagok a közbeszerzési eljárásban közösen nyújtanak be ajánlatot, nyertességük esetén a szerződést megkötik, valamint a szerződést az előírásoknak megfelelően teljesítik,

● azt, hogy nyertességük esetén a Tagok a szerződés teljesítéséért az ajánlatkérő felé egyetemlegesen felelnek,

● a vezető Tag megnevezését, azzal, hogy a vezető Tag (illetve képviseletére jogosult természetes személy) korlátozás nélkül jogosult a Tagok nevében jognyilatkozatok megtételére a közbeszerzési eljárás során és a szerződés teljesítése során, kivéve a nyertesség esetén kötendő szerződés aláírását, amelyet mindegyik Tagnak alá kell írnia,

● a Tagok szerződés teljesítésével összefüggő feladatainak leírását, az ellenszolgáltatásból való részesedésük százalékos mértékét,

● azt, hogy a Tagok külön-külön nyújtják be számláikat,

● azt, hogy a megállapodás az ajánlat benyújtásának napján érvényes és hatályos, és hatálya, teljesítése, alkalmazhatósága vagy végrehajthatósága nem függ bontó feltételtől,

● valamennyi tag cégszerű aláírását.

A Kbt. 3. §-ának 2. pontja alapján alvállalkozó: az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

a) azon gazdasági szereplőt, amely tevékenységét kizárólagos jog alapján végzi,

b) a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,

c) építési beruházás esetén az építőanyag-eladót.

A nyertes ajánlattevő legkésőbb a szerződés megkötésének időpontjában köteles az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és – ha a közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

A nyertes ajánlattevő a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

Ajánlatkérő a Kbt. 71. §-ában foglaltak szerint teljeskörűen biztosítja a hiánypótlás lehetőségét. A kiegészítő tájékoztatásokra adott ajánlatkérői válaszok a publikálást követően a közbeszerzési dokumentumok részét képezik.

1. számú melléklet

**AJÁNLATKÉRŐI SZÁLLÍTÁSI TELEPHELYEK**

**Bentlakásos idősotthonok**

* 1071 Bp. Dózsa György út 46.
* 1071 Bp. Peterdy utca 16.