**FELADATLEÍRÁS**

**"Ingatlanok kiürítése"**

**EKR000434872024**

"Ingatlanok kiürítése" - "Ingatlanok kiürítése" keretében nyertes ajánlattevő feladata az Erzsébetvárosi Önkormányzat tulajdonában /vagyonkezelésében/használatában álló társasházi lakások és nem lakás céljára szolgáló helyiségek, valamint önkormányzati tulajdonban lévő lakóépületek közös területeinek lomtalanítási munkáinak elvégzése az ajánlatkérőnél felmerült igények szerint, az ajánlatban meghatározott egységárakon, egyedi megrendelések alapján, keretszerződés keretében.

Az eseti megrendelésben meghatározott ingatlanok esetében Ajánlattevő vállalja, hogy a megrendeléstől számított 2 munkanapon belül felméri az elvégzendő feladatot és arra az ajánlatában adott árak alapján árajánlatot ad.

Az eseti árajánlat mellékletét képezi a feladat mennyiségét legoptimálisabban bemutató fotó dokumentáció.

Az árajánlat beérkezése és elbírálása után Ajánlatkérő megrendeli a munka elvégzését az eseti megrendelésben szereplő határidőre.

Az ajánlati árnak tartalmaznia kell az alábbiakat:

1. Az eseti árajánlat adásával kapcsolatos dokumentáció összeállításának költségét.
2. A munka elvégzéséhez szükséges összes költséget, különösen:
3. a kiszállási-, parkolási díjak költségeit;
4. az ingatlanokban lévő lomok, hulladékok eltávolításának költségeit;
5. csomagolóanyagok felhasználásának költségeit (zsák, doboz, konténer, stb.);
6. a lomok, hulladékok elszállításának (szükség szerint konténer biztosításának) költségeit;
7. a helyszíni adottságokból adódó költségeket (figyelembe véve pl., hogy a társasházi lift munkavégzésre nem használható);
8. az esetleges közterületfoglalási, közterület igénybevételével kapcsolatos költségeket;
9. a megvalósításhoz szükséges segédszerkezetek és berendezések igénybevételi költségeit;
10. villamos energia- és vízhasználat, hulladékszállítás – és elhelyezés költségeit;
11. a kiürített ingatlan „durva” takarításának, kiemelten szennyezett ingatlan esetén fertőtlenítő felmosásának költségeit;
12. a munkát elvégzők részére megfelelő védőfelszerelés biztosításának költségeit;
13. a munkavégzés során keletkezett szennyeződés közös helyiségekből történő eltakarításának (pl.: lépcsőház, járda) költségeit;
14. szükség esetén ózonos fertőtlenítés költségeit;
15. a környezet- és természetvédelemmel, szélsőséges időjárással kapcsolatban felmerült költségeket;
16. a minőség-ellenőrzés költségeit;
17. a munkavégzés dokumentálásának (pl.: fotók készítése) költségeit;
18. a hulladékok környezetvédelmi előírások szerinti kezelésének, szükség szerinti megsemmisítésének költségeit, az arra vonatkozó jogszabályi megfelelőségi vállalkozói nyilatkozat kiállításának költségeit.